
CUGETĂTORI ROMÂNI DE ACUM 
O SUTĂ DE ANI 

I. TREI GQNSERVATORI IN EPOCA DE UNIRE ŞI CONSOLIDARE 

DE 

N. IORGA 

MEMBRU AL ACADEMIEI ROMÂNE 


Şedinţa dela 21 Aprilie 1939 


O întreagă literatură politică, un întreg sistem de instituţii, 
° . direcţie şcolară, o întreagă organizare a vieţii 

publice a introdus, răspândit şi întemeiat părerea că noua 
Românie a ieşit, în toate privinţile, din lupta contra unui 
trecut de corupţie, confusie şi decădere. Grupul de tineri 
din 1848, puind cu totul în umbră pe naţionalii boieri din 
1 ° 4 °) generaţia Iui Câmpineanu, ar fi adus prin revoluţie, 
prin emigraţie, prin propaganda în străinătate şi prin aceea 
de acasă pentru Unire o nouă şi fericită ţară pentru un neam 
ridicat în sfârşit la nivelul «european». «Opera partidului 
liberal », compus în mare parte din conservatori şi oportunişti 
in jurul nucleului, foarte subţiat, al vechilor revoluţionari 
roşii, ar fi tot una cu .istoria contemporană a României. 
Elementele, foarte felurite, care-şi ziceau «conservatoare» 
nu au opus nimic serios şi consecvent, continuu, în vremea 
constituţională, copiind mai curând, odată cu organizarea 
de club şi ameninţarea cu strada, programul «înaintat», al 
adversarilor, cu mult mai puternici. In zădar a vrut regele 
Carol I-iu succesiunea automatică a două adevărate partide, în 
zădar au cerut Ferdinand I-iu şi Suveranul actual, Ministerul 
naţional. In faţa « partidului de guvern », # care vine la putere 

1 A, Ii. — Memoriile Secţiunii Istorice. Seria III. Tom. XXI. Mem. 21. 

când vrea şi pleacă numai când îi place, a rămas, prin perse¬ 
cutarea oricării tentative de înnoire a intelectualilor cu con¬ 
cepţii de nouă vieaţă organică, în adevăr modernă, numai con¬ 
spiraţia elementelor de aventuri, înarmate cu bomba, pumnalul 
şi revolverul, ajungându-se în chip firesc la suprimarea de sus, 
fiindcă votul celor de jos, răpede confiscat, nu putea s’o facă, 
a oricării vieţi de partid. 

Cugetarea politică liberală, întru cât s’a crezut, de oameni 
aşa de puternici, că e necesar a o enunţa şi desvolta, e uni¬ 
formă şi adesea pur verbală. Nu i s’a opus vreodată alta? 
După semnalări anterioare, aici chiar, ale unor manifestări pri¬ 
gonite mai ales prin conspiraţia tăcerii, iată că mai pot aduce 
înainte câteva, a căror valoare va fi uşor apreciată. 

Seria acestor rosturi de gândire politică n’o socot închisă 
prin aceasta. Ea trebue să fie, şi faţă de filosofemele pretenţioase 
şi vane ale sistemelor afecţionate încă şi astăzi de un tineret 
prea dispus să se joace şi în acest domeniu cu cuvinte, un 
mijloc de luminare a opiniei publice sănătoase, fără de care 
o ţară nu poate trăi. 

I 

Pe linia cugetării conservatoare, trebue aşezată, pe lângă 
atitudinea, cunoscută şi care se va învedera îndată, a lui Eliad, 
explicaţia, ieşită fără titlu, a lui Dimitrie Ghica, semnând 
pri[n]cipele Dimitriă (sic) Ghica», supt data de Bucureşti, 
Septembre 1856, fiind închinată «amicilor şi inimicilor săi»*). 

Din Anul 1848 ştim care a fost atitudinea, plină de scăpătări, 
a tânărului «principe», pe care, cum vom vedea, unii îl soco¬ 
teau nemulţămit cu guvernarea lui Vodă-Ştirbei. Atacat la 
rândul lui ca dregător, de doi ani, al regimului, adecă, precum 
o spune însuşi, din causa « foncţiilor dificile ce ocupă », el îşi 
supune îndreptăţirile scurte «compatrioţilor săi judi (sic) 
nepărţiali ». 

Va începe cu « movimentul revoluţionar care sgudui Europa 
întreagă». El nu se înscrie între luptătorii de la 1848, fiind 
reţinut, cu toată «amoarea» sa de patrie, de «un presimţimânt 
secret ». I se pare că a rămânea «străin la o mişcare ce nu aproba » 

*) Mai multe ediţii. 

şi « a accepta pasivul rol de şpectatore » reprezintă « două alter¬ 
native ». Holera care -1 atinge e o salvare; se va duce, foarte 
slăbit, la băile de la Văiluţa sau Elopatak, pentru el « Alepatac ». 

Lăudat în lipsă, de ziarul efemer al revoluţionarilor, Pruncul 
Român de la 15 Iulie, care-1 prezintă, ca pe unul din «junii cu 
talente şi însufleţiţi de intusiasmul juneţei», putând ajunge 
«la orice întâmplare braţul cel mai forte şi mai statornic al 
României», fiind chemat la lucru şi la risc, căci nu trebue 
să se lase cucerit de «câţiva Români bătrâni carii nu ascultă 
decât temerei ce au», el, pe care ţara «l-a legănat în leagăn 
de aur şi mătasă», răspunde, la 2 August, în Gazeta Tran¬ 
silvaniei, arătând că, «amic prudinte şi inţelept al progre¬ 
sului şi inamic acelor răsturnări ce desghină societăţile din 
fondamentele lor, desfiinţând orice legătură între (greşit: 
către) oameni », a văzut totuşi că, după cele întâmplate 
la Paris în Februar, «urmă şi la noi să se facă reforme, 
să se stârpească abusurile ». A luat parte numai «la adunările 
formate cu scop de a ne înţelege asupra meziilor ce ar fi putut 
să depărteze d’asupra ţării noastre toate relele de care ne temeam, 
văzând întârâtarea spiritelor », adecă, lămureşte el în altă parte 
«instituţii potrivite cu istoria ţării, cu moravurile ei, după 
gradul de civilisaţie în care a ajuns », « reforme politice şi admi¬ 
nistrative care ar fi putut să ne conducă cu pas tare, dar măsu¬ 
rat, pe calea progresului ». A înştiinţat însă, «loaial», şi pe 
Vodă-Bibescu. 

Dar, urmează acest răspuns, principiile lui au fost acestea: 
«respectul tratatelor», «nestrămutata observare a Regula¬ 
mentului Organic», înfrânarea de la acte care ar însemna 
« a ridica mulţimea », de la « orice încercare de a întrebuinţa 
forţa brutală », cu « paza celei mai stricte legalităţi, ca nu cumva, 
păşind peste acest cerc, să dăm peste invasii de armii străine 
sau să cădem în războiu civil, cu înfricoşatul lui cortegiu ». 

Pentru el deci, plecat numai de opt zile în Ardeal, au fost 
« ca nişte săgetări de fulger », •« atentatul în contra vieţii M. S. 
Domnului Bibescul, revolta biruitoare, proclamarea Consti¬ 
tuţiei şi în fine abdicarea Şefului Statului». S’a sărit astfel 
« cu o singură săritură peste un interval de mai mulţi secoli », 
prăvălind ţara către o prăpastie «de desordine şi miserie ». 

i» 

Retrăgându-se cu totul, el crede că împrejurările ce vor urma 
trebue să-i dea dreptate, învederându-se « care din noi a ară¬ 
tat patriotismul, nu zic: cel mai înflăcărat, dar cel mai înţe¬ 
lept ». Şi, în cuvinte frumoase, el îşi concretizează astfel cu¬ 
getarea : « Arborele libertăţii nu va da fructe bune şi folositoare 
de nu va îndeplini condiţia să crească cu încetul şi să-şi întinză, 
adânc rădăcinile în pământul patriei, iar, când se va presădi în 
grab, din loc străin, în ţara română, arborele acesta, şi chiar 
când s’ar uda cu sângele mai multor generaţii, nu va produce 
decât fructe amare, câteva ramuri ofilite, şi, pentru că nu va 
avea rădăcini în pămînt, îl vei vedea căzând la prima suflare 
a vântului». 

Răspunsul apărând în foaia revoluţionarilor la 14 «de lunii, 
autorul lui se întoarse, cu tot riscul ce l-ar fi putut întâmpina, 
după credinţa sa, la Bucureşti. O scrântire a piciorului în căde¬ 
rea de pe cal îi vine în ajutor. I se pare că patimile se aprind 
tot mai mult, şi prin aţâţările unei prese improvizate. Se 
aduce înainte mărturisirea foii germane «România», adecă 
Bukarester deutsche Zeitung , care n’a fost încă întrebuinţată 
pentru istoria acestor evenimente şi care denunţa, la 21 August, 
un complot boieresc sau, cum scria ziarul, de «ex-boieri»; el 
însă este sigur că e o simplă invenţie, o «indemnă (indigne) 
invenţie a abusurilor libertăţii presei». El se adresează deci, 
oarecum şi în numele amicilor, de şi neconsultaţi, ziarului în 
aceşti termini. Se întreabă, ironic, cum nu s’au luat măsuri 
de membrii Guvernului Provizoriu, ameninţaţi cu asasinatul, 
sau, altfel, cum se poate arunca «unei clase întregi a socie¬ 
tăţii » o astfel de grozavă învinuire. Pentru hotărîrea în pro¬ 
cesul ce s’a deschis, el crede, nu fără a pune în vedere că s’ar 
putea ca intervenţia străină să decidă —, « de vreme ce, după 
toate aparenţele , vi se dă drept a o regula (soarta) fără nicio 
intervenţie străină » —, că sentinţa o poate da numai o « viitoare 
generală adunare, la ale căreia hotărîri se va supune (clasa sa) 
fără cea mai mică împotrivire ». Şi adauge că « niciodată (ea) 
nu va cerca să desfiinţeze această Adunare prin silnicie, precum 
este o contrarevoluţie », şi anume pentru că « ea nu are nimic 
a câştiga, ci, din contra, a pierde tot printr’această brutală 
răscoală ». Dar fiul de Domn are curajulsă adauge că, deşi aceasta 

este «straşnic hotărîtă să-şi apere cu cea mai mare energie 
familia şi copiii săi fără a lua, cu toate aceste, de sine ofensiva, 
dar Dumnezeu, care n’a părăsit încă România, se va milostivi 
a nu arma braţul rumân (sic) unul în contra altuia». 

N’avu nicio neplăcere, ci, atunci când Fuad-Efendi chemă 
pe «locuitorii Capitalei» la o întâlnire în câmpul Cotrocenilor, 
el se duse acolo. Ba încă în trăsura sa, sau călări lângă dânsa, 
erau Ioan Brătianu, prefectul Poliţiei, C. A. Rosetti, şi unul 
din fiii lui Iordachi Golescu. 

« O populaţie numeroasă, aşteptându-şi cu nerăbdare desti¬ 
nul, acoperea întinsa câmpie, şi trupele otomane, liniştite şi 
silenţioase, mărgineau orizontul. Afară de câteva vorbe schim¬ 
bate încet între mulţime, în prezenţa forţei militare, totul se' 
petrece liniştit până în momentul când comisarul imperial, 
cetind firmanul ce aducea, proclamă Căimăcămia d-lui Can- 
tacuzino. Atunci, printr’o mişcare de sine şi iute, ca o mano¬ 
peră militară, Adunarea se despărţi în două: Unii trecură în 
partea lui Fuad-Efendi şi a Caimacamului, iar ceilalţi răma¬ 
seră pe loc, ori fiindcă erau hotărîţi să-şi manifeste nemulţu¬ 
mirea ce li pricinuia noua stare a lucrurilor sau pentru că nu 
avuseră timp a se gândi la consecinţele unei asemenea demon¬ 
straţii. Eu, sforţat de poziţia mea fisică la un rol pasiv, rămăseiu 
mai în centrul adunării oposanţilor, unde mă aflam din întâm¬ 
plare când s’a operat despărţirea celor două partide. Atunci, 
trupele otomane de odată, printr’o evoluţie răpede, ne închiseră 
într’un cerc de baionete, şi chiar o parte din tunuri fu întoarsă 
asupră-ni. Această manoperă neaşteptată făcu să înmărmurească 
mulţimea şi multe feţe păliră » x ). 

In ce -1 priveşte, Dimitrie Ghica primi, peste un sfert de 
ceas, prin secretarul lui Fuad, Rustan-beiu, invitaţia de a se 
prezintă plenipotenţiarului otoman. Răspunsul, plin de cava¬ 
lerism, fu acesta: «spune d-lui comisar imperial că, după 
aparenţă fiind pericol a rămânea cineva aici, eu nu voiu să mă 
despart de compatrioţii mei, între carii hasardul m’a adus ». 
Fu felicitat pentru aceasta de opoziţie, cu care, politic, n’avea 
nimic a face, şi un redactor al jurnalului revoluţionar « Popolul 


l ) Pp. 11^ —12. 

Suveran », care -1 atacase în ultimul timp, îi prezintă scuze, « şi 
mulţimea aplaudă umilinţii sale ». Un al doilea refuz întâmpină 
pe noul trimes al lui Fuad. 

Atunci se auzi tunul, fără să se poată înţelege unde se dă 
lupta între Turci şi « miliţia română ». Ghica se căi că n’a mers 
la Fuad-Efendi, căci ar fi putut fi de folos, şi-şi arătă această 
părere de rău celor dimprejur. Cu sfatul lor el se supuse deci 
noii chemări, prin acelaşi secretar otoman. 

El declară omului Porţii, care -1 primi «cu o desăvârşită 
bunăvoinţă », că « e gata să meargă a face să înceteze focul », 
ceea ce se şi primi. Dar consulul rus Duhamel opuse împotri¬ 
virea sa, supt cuvânt că e prea târziu. De şi atribue «înţe¬ 
lepciunii comandantului otoman » încetarea luptei, tînărul boier 
îşi arată admiraţia pentru faptul că « două sute de pompieri 
români avură curajul de a se măsura cu un corp considerabil de 
trupe şi, fără a se uita la număr, probară încă odată că Românul 
n’a degenerat din antica sa valoare » 1 ). 

Dar el nu înţelege, cu toate stăruinţile lui Fuad, prezintat 
ca de obiceiu irezistibil prin afabilitate, să servească regimul 
«principelui» nou, Ştirbei. Până la 1853 el se ţinu astfel cu 
totul la o parte. 

Astfel se ajunse, prin războiul ruso-turc, la ocuparea oştilor 
Ţarului, aşteptând pe acelea ale Sultanului, la care se adăugi 
şacalul austriac. Consimte să recunoască în acele zile, asa de 
grele, «disciplina admirabilă a armatelor şi buna voinţă a 
şefilor de a face locuitorilor cât mai uşure această greutate ». 
Când Ştirbei trebui să plece, adversarul lui refuză să-şi puie 
iscălitura pe actul prin care fostul Domn era învinuit înaintea 
lui Omer-Paşa de «un mare număr de boieri, neguţători şi 
alţi Români din diferite clase», între cari descopere şi pe 
« aceia cari pînă ieri erau curtesani prea smeriţi şi acum se 
transformau în acuzători neîmpăcaţi». El primi însă un loc de 
judecător la Curte. 

II păstră şi după ce, câteva luni mai târziu, Ştirbei-Vodă îşi 
reluă locul. Ba chiar, de şi el crede că Domnul « avea mai multe 
creaturi decât amici», dar dându-şi seamă că el « vrea a împăca 
opinia publică, care, într’un mod văzut, era pornită în contra-i », 
‘) p . 14. 

primeşte locul, pe care nu-1 consideră ca înaintaşii, de prefect 
al Poliţiei. Domnul ar fi voit însă ca noul dregător să se arăte 
insuficient şi să grămădească ură asupra lui. 

Socoate că şi-a putut face datoria, «sforţându-se a restabili 
ordinea acolo unde lipsea de mult timp». «Pătutindeni şi tot¬ 
deauna am fost », spune el, « cel mai mare inamic al abusurilor, 
fără consideraţie de rang sau persoană.» Dar exemplul pe care -1 
aduce înainte e rău ales. E vorba de oprirea, la Filaret, a 
demonstraţiei tineretului partizan al Unirii înaintea comisa¬ 
rului francez, de Talleyrand-Perigord. Acestor «câteva sute de 
junime » el li ţine un discurs în care li spune că « soarta popoa¬ 
relor nu se mai regulează acum pă poduri... Nu ştiu dacă 
vă place văzând ţara ocupată de atâţia ani cu trupe străine, 
dar mie mi s’a urît ». Şi el adaugă că patriotismul poate deveni 
un monopol. « Aşa dar eu, fiul unui principe a cărui memorie 
este de toţi venerată, eredele numelui său, pe care sper că 
până azi l-am purtat cu onoare, având într’această Românie 
pe care pretindeţi numai d-voastră să o iubiţi: familie, rude, 
posiţie şi un petec de pământ, în fine tot ce leagă pe cineva 
de locul său natal, am dreptul, socotesc, de a mă crede tot 
aşa de bun patriot ca şi d-voastră ». Declară că are încredere 
în hotărîrea Puterilor asupra soartei poporului românesc şi 
aşteaptă acea ... adunare naţională , înaintea căreia va vorbi ,— 
şi era să aibă în loc Divanurile adhoc, cu titlul turco-latinesc 
şi convocate de Sultanul suzeran! 

Dar Unirea e evident că n’o vrea cu aceeaşi căldură ca aceşti 
tineri, fie şi imprudenţi, cari strigă pe uliţi: Să trăiască Unirea !». 
« Proclamată astfel », ea poate veni de la «inamicii amăgitori ». 
Dar poate să aibă dreptate, când spune, încheind: « cine a putut 
proba îndestul că partisanii cei mai mari ai Unirii sunt aceia 
cari reunesc, în cel mai înalt grad, calităţile morale şi condiţiile 
materiale ce constitue pe un bun patriot»? 

II 

Această mişcare a spiritelor poate fi cunoscută din cerce¬ 
tarea atentă şi simpatică a câteva din cele ce le-am putea numi 
« cărţile moarte ale trecutului nostru ». 

E cunoscut acel N. Rusu (Lăcusteanu), care semnează 
N. Russo. Tovarăş statornic al lui Eliade şi apărătorul hotărît 
al politicei lui, făcută din ambiţii, şovăieli, magnificenţe şi 
descurajări pentru a isprăvi, printr’o totală compromitere 
politică, ca adversarul dinastiei străine, în locul căreia s’ar fi 
văzut bucuros pe el însuşi, cântând totuşi un epitalam mistic la 
căsătoria lui Carol I-iu, Russo, întregitorul lui fîlias Regnault, 
printr’o scriere publicată la Bruxelles, a editat tristele, dar 
bogatele în ştiri, scrisori din pribegie ale şefului şi idolului 
său. Iată-1 acum destăinuind o sumă de lucruri, în parte total 
necunoscute, prin lucrarea sa din 1856, probabil tipărită la 
Paris, încercare asupra dreptului public al Romanilor sau Romania 
ski Turcia, care e legată în exemplarul bibliotecii Institutului 
de istorie universală cu Conservatorul, partea a doua, tot din 
1856, de fapt al lui Eliade însuşi, dar supt numele lui Russo *),. 
din care e atâta de cules sau mai bine, dat fiind stilul lui aşa de 
personal şi de capricios, de «descifrat». Şi tot aşa prin conti¬ 
nuările cu alte paginaţii care sunt broşurile « către dd. depu¬ 
taţi chemaţi, în virtutea art. 24 al tractatului de la Paris, a 
exprima dorinţele popolului român », « Unitate » şi «Apel la 
Unire», de care, iarăşi, nu ne ocupăm aici, cu toată marea 
lor însemnătate. Supt cea din urmă şi înainte de « anexele la 
Conservatorul », e iscălitura lui Russo, care e scris aici « Russo ».. 

Pe lângă consideraţii de drept, pe care le putem considera 
indiferente, cu toată partea istorică adausă, ca să ajungă la 
declaraţia că « naţia română trăieşte de atâţia secoli democrati- 
camente » şi n’are nevoie de « un tutor, un principe din drep¬ 
tul zis divin a o guverna », adăugind genealogii fantastice ca 
aceea că Alexandru Mavrocordat Exaporitul era «fiul lui Pan- 
teli mămular din Constantinopol », iar Mihai Racoviţă, vechiul 
şi bunul Moldovean, o « creatură a Fanarioţilor, originar din 
insula Miconei» 1 2 ),— dar se aminteşte cererea către Napoleon 


1 ) V., la pp. 137—138, scrisoarea lui Eliade adresată «domnului Niculae Locu~ 
steanul, Redactorului Conservatorului ». Este şi colaboraţia lui «I. Bălăceanu» (pp. 
139—149), viitorul diplomat în serviciul lui Carol I-iu; el citează şi pe «un june 
ce merită toată lauda, d. Boierescul», care « s’a ocupat mai cu dinadinsul de drepturile 
patriei, făcându-le cunoscute Europei » (p. 147). Toată revista ar trebui cercetată 
foaie de foaie. 

2 ) P- 48. 

a lui Grigore Ghica, «Preda» Brâncoveanu, Scarlat Câmpineanu, 
Catargiu, Sturza şi Beldiman de a face o singură republică româ¬ 
nească 1 ),— se află caracterizări de personagii contemporane sau 
aproape contemporane, care, prin inteligenţa şi noutatea lor, 
merită să fie reţinute, cu atât mai mult, cu cât cuprind adevărul. 
Astfel despre Tudor Vladimirescu: « După felul Musei răsună 
coardele; după principiile amestecate ale lui Ilarion se des- 
voltă şi Tudor, de o parte coeterist cu Grecii, de alta Român 
şi pandur în toată puterea cuvântului; când veni timpul acţiunii, 
nu ştia cum să se decidă, până, în urmă, învinse natura de Ro¬ 
mân 2 ) ». El află un sprijin, nu în Rusia înşelătoare, ci în « ţăra¬ 
nul învăţat cu lucrul, deprins cu durerea, fortificat prin înde¬ 
lungi suferinţe ». Toată partea privitoare la mişcarea din 1821 
e neobişnuit de bine gândită. Ştiri personale se amestecă, de şi 
pentru sfârşitul lui Tudor e citat fîlias Regnault, care el însuşi 
reproduce mărturii româneşti 3 ). Astfel atunci cînd se spune că 
Alexandru Ipsilanti « nu avea decât 400 de volintiri, din cari 
vre-o douăzeci de Greci din Basarabia erau îmbrăcaţi leit ca 
Cazacii ». La Colintina el « face o scară sacră pe care nimeni şă 
n’o poată trece nepedepsit: cu aceasta se făcu neapropiat şi prin 
urmare se asigură oarecum de atacuri neaşteptate ».- Şi, mai 
departe: «Ipsilanti îşi petrecea timpul la Târgovişte în ser - 
bători, în baluri; pe când capii danţau, soldaţii furau, satele erau 
devastate ca într’o invasie, locuitorii maltrataţi, casele prădate 4 )». 

De la o vreme însă e un sir de citate ale maestrului, 
Eliade. Dar e interesantă o caracterizare duşmănoasă, tot din 
izvor românesc fără îndoială,—din cercul lui Vodă-Bibescu, — a 
lui Ion Ghica, în Galerie des agents russes de Eugene Char- 
pentier, afirmându-se că acest om de un aşa de mare merit, 
dar asa de calomniat în tineretele sale, era « amestecat într’un 
chip indirect şi propriu al său în cele întâmplate la Brăila, 
în 1840 şi 1841 »; supt Bibescu ar fi căutat o carieră, spri¬ 
jinit de socrul său Mavros, «şi abia se alese cu o Pitărie sau 
Serdărie ». In unele părţi, ca la pagina 102, nota 1, se vede că_ 


') P. 57- E din izvor francez confuz. 

=) P. 63. 

3 ) El e însă rectificat la pagina 75. 

P. 65. 

Eliade însuşi, în această coloboraţie cu ucenicul său, a luat 
condeiul, cum era cazul, întru câtva, şi cu fîlias Regnault, 
care e vrednic şi el de o cercetare critică, în ce-i priveşte bio¬ 
grafia, caracterul şi raporturile cu Românii. Se combat şi aceia 
cari ar prefera Ruşilor şi datoriei lor de Români pe « Mărirea Sa 
Apostolică » de peste Carpaţi, cu care Ştirbei avea aşa de strânse 
legături, aproape de vasalitate 1 ). 

Apoi se revine la teoriile juridice ale lui Eliade, sprijinite pe 
istorie aşa cum o înţelegea el. Reîntâlnim iarăşi felul lui mucalit 
de a scrie, în povestea de la 1815, care e amestecată, foarte pe 
larg, în această expunere de doctrină care în ea însăşi nu e fără 
interes. E vorba de Grigore Brâncoveanu, considerat şi el, — 
de şi adevărul e că acest boier cult era un pur produs al şcolii 
pro-elenice,— ca « unul din cei mai eminenţi elevi ai faimosului 
Lazăr ». Intre «loghiotaţii greci» de pe lângă bogatul şi fastuo¬ 
sul boier ar fi fost un «condiscipol al său », Nicolae, care 
cânta şi la strană în paraclisul curţii aceluia care atunci, supt 
Vodă-Carageâ, era numai Spătar. Făcut polcovnic de poteră, 
Nicolae primeşte oferta predecesorului, om al lui Arghiropol, 
ginerele Domnului, pentru o trecere de atribuţie în schimbul 
sumei ce s’ar da paşnicului savant şi cântăreţ: 50.000 de lei 
pe an. Părându-i-se prea puţin, el se apucă singur de o meserie 
pe care n’o cunoştea. Se face deci tovarăş cu bulucbaşa ofer¬ 
tantul, şi avem înfăţişarea unei vânători de contribuabili ca pe 
vremea aceea. Operaţia consistă în a fura vitele, pe care apoi 
ţăranii le răscumpără, şi iată câştigul. E o adevărată nuvelă, 
şi din cele mai bine scrise, în felul cum Ion Ghica el însuşi 
îşi va prezintă amintirile. Onestul Nicolae ajunge a se întoarce 
la Brâncoveanu plin de indignare pentru păcatul la care se 
făcuse complice. «Nu-mi trebuie, adause el, scuturându-şi 
giubeaua: mai bine sărac şi curat, cu cărticelele mele, cu bise¬ 
ricuţa mea, şi pentru o gură şi îmbrăcămintea unui trup, să 
trăieşti dumneata: mulţi săraci mănâncă din curtea d-tale; oiu 
trăi şi eu. » Contrar părerii pe care trebue s’o avem despre 
marele boier binefăcător, acesta ar fi râs de « prostia» cira¬ 
cului, prezintându-i tariful obişnuit al slujbelor «canonisite 


*) p. 107. 

după legi». Şi el însuşi arată că nu se leapădă de «lucrul ce e 
canonisit odată » şi deci « iertat de toate pravilele », nu ca Fana¬ 
rioţii, «limongiii», cari, pe lângă toate, şi fură 1 ). 

Cu incursii şi în scrisul lui Vaillant, care s’a învrednicit 
astăzi de o largă tratare din partea d-nei Oltea Cudalbu-Slu- 
şanschi, în Melanges ale Şcolii Române în Franţa, cu contribuţii 
de la abonaţi, cari atacă pe Mitropolitul moldovean Sofronie, 
care, lăudat de Presse d’Onent (Mai 1856), ar fi protestat la 
Sultanul pentru liberarea Ţiganilor, se urmează cu combaterea 
ideii unei «regalităţi sau unui Domn ereditar», care ar da 
aceleaşi resultate pe care un Grec din luptătorii de la 1821 le-a 
comunicat autorului. Ici şi colo însă, ca şi la Emanoil Quinezu, 
de care va fi vorba îndată, în capitolul următor, intervin 
amintirile, care trebue, din astfel de scrieri, culese cu atenţie. 
Astfel el acuză că, după 1848, când, supt regimul rusesc, «fie¬ 
care district îşi avu carneficele său, hengherul său», «în 
Romanaţi, pământul mieu natal», sarcina o primi « un oare¬ 
care Fundăţeanul, căruia Căimăcămia lui Cantacuzen îi detese 
isprăvnicia acestui infortunat district». E vorba şi de tatăl lui 
Fundăţeanu, pentru a trece la purtarea fiului, în fine destituit, 
faţă de propriii lui Ţigani. înlocuitorul, N. Chintescu, e aco¬ 
perit, ca adevărat Român, de laude. Dar «Jienii se lăsară 
a deveni complicii Fundăţenilor şi tratară şi persecutară ca 
destructori ai proprietăţii pe aceia ce se sculaseră spre apă¬ 
rarea proprietăţii de comunismul (!) rus şi austriac... Jienii 
au inima de Român, însă n’au cap, şi aşa sunt mai toţi 
boierii pe cari îi stimăm numai pentru că sunt Români» 2 ). 

In partea a doua, credinciosul «echilibrului antiteselor» 
după Eliade, «progresistul adevărat», — care aminteşte pe 
Marghiloman, aproape o sută de ani mai târziu, — acela care 
crede că « desbinarea între fii şi părinţi e disoluţie, blăstăm », 
chiamă din Bellinzona, în Elveţia, la i-iu Noembre 1856, 
colaboratori de pretutindeni, cu siguranţa anonimatului lor, 
trimeţându-se articolele «la Paris, la Londra, la Genova, în 
Piemont şi pănă la America ». Şi, în sfârşit, avem de la el însuşi 
biografia sa, prezintată ca din partea « redacţiei »: « Numele 

*) P. 123, nota. 

2 ) P. 152, nota. 

îl am de la naşu-mieu, supranumele mi-e moştenire de la părinţi. 
De cel d’intâiu n’am nici a mă plânge, nici a mă raţiona (sic), 
căci, pân’ una alta, încai samănă cu al unui fost Ţar. Pe când 
se cânta Tedeum la Sărindar şi răsuna Capitala de clopote 
şi tunuri, gemea cu adevărat ţara, sau mai bine nici nu mai 
putea geme, înnecată de călduroasele strânsuri ale protecţiei, 
însă cine se numea Nicolae avea de ce să se înfle în pene. Des¬ 
pre supranumele de Locusteanul nu e tot asemenea: este 
aşa de scandalos ca şi al fratelui, Russo; însă cum am zis, îl 
am de la părinţi, şi aceştia de la părinţii şi moşii lor ». Tot 
lui i se datoreşte tipărirea «în Londra şi în Piemont», «în mai 
multe limbi », a memoriului lui Eliade, ascuns supt numele de 
Ioan Prosdociul («cel care aşteaptă»), Descrierea Europei după 
tratatul din Paris, datată: Malta, 20 Maiu (se reproduce acolo). 
De altfel, în afară de reproduceri, Eliade e şi principalul redac¬ 
tor al foii de străinătate: el e de sigur acela care apreciază 
noile principii de limbă ale lui Laurian x ). Din ce dă el, din ce 
poate veni de la altul, culegătorul critic poate prinde pasagii 
ca acesta * 2 ): « Naţia se desparte de spre punctul acesta în două 
câmpuri: unul susţine dreptul Domnului pământean şi altul 
cere un prinţ străin. Cel d’intîiu, de nu are alt merit, cel puţin 
este sincer; în cel d’al doilea, căpitanii una declamă şi alta au 
în inimă, comitetul numit Naţional de faţă îşi dă programe 
cu un prinţ străin şi pe ascuns şi-a avut de candidat pe gine¬ 
rele lui Mavros, Ion Ghica. Comitetul proprietarilor, al cărora 
preşedinte e d. Bărcănescul, prin programa sa, spre a amăgi 
poporul, se arată că este pentru un prinţ străin şi pe ascuns 
lucrează în favoarea fostului prinţ Bibescul. D. Bărcănescul 
s’a şi dus acum în urmă la Constantinopole cu peşcheşuri 
spre a lucra în favoarea candidatului acelui partid ». Autorul 
articolului, din 9 Iunie 1857, e pentru « unirea ambelor ducate »- 
pe basa tratatelor cu. Poarta, supt un Domn pământean ales 
<< de ambele Adunări generale » 3 ), fără dinastie. 

*) P. 154. Despre un Creţulescu, un Oteteleşanu, obişnuitele lovituri din coate; 
p. 172, Ion Ghica fiind însă ţinta obişnuită a atacurilor (mai ales Ia pagina 
173). Caimacamul Vogoridi e prezintat în capitolul «Hidra fanariotă»: p. 174 
şi ui m. 

2 VP. 189, nota 1. 

3 ) P. 189. 


www.dacoromanica.ro 





CUGETĂTORI ROMÂNI DE ACUM O SUTĂ DE ANI 13 


Se adauge, la capătul periodului II, cu numere trase în o 
mie de exemplare, că alte o mie s’au tras pentru unele articole 
date şi în limba franceză. 

Russo iscăleşte însuşi apelurile adause la publicaţia care 
nu fu dusă mai departe. In ele, fără a fi idei noi, scurta repro¬ 
ducere şi parafrazare din Eliade încetează. Romanaţeanul exilat 
apare ca un adevărat iacobin când datează x ) din luna revolu¬ 
ţionară Floreal. Dar el continuă a duce lupta contra « Puterilor 
ce şi-au pus a spolia ţările latine de la Dunăre de toate anti¬ 
cele libertăţi şi a le aduce în stare de paşalîcuri, spre recompensa 
simpatiilor, ce le-au arătat ». înfruntând ziarul Steaua Dunării, 
el declară că aceste Puteri din Apus « au fost un miragiu, o 
himeră pentru ţările române de la Dunăre, în rău o realitate », 
şi se aruncă insulte Franciei « morburilor venerice », « can- 
canelor » şi «lacheilor ei » * 2 ). Nici Turcia, devenită arogantă 
după tratat, nu e cruţată, pentru pierderea Basarabiei şi a Buco¬ 
vinei; întră în această condamnare a conservatismului indigen 
şi Rusia şi Austria. Astfel se osândesc «comisarii celor şapte sugru¬ 
mători a celor şapte limbi» 3 ). Divanurile ad hoc sunt o usurpaţie 
a dreptului de a avea « anticele adunanţe generale ale celor două 
ducate », Adunări pe care nu Poarta le convoca 4 ). Se citează o 
informaţie din Bucureşti că sătenii munteni, cu toate îndemnu- 
rile, nu vor să aleagă, căci « oile, cu iertăciune, nu-şi au locul 
în sfatul lupilor şi că, de câte ori au cutezat să asiste la ase¬ 
menea sfaturi, a fost vai de pieile lor; hotărască-se orice în 
privinţa lor fără să-i silească a-şi pune ei înşişi ştreangul de 
gât cu chiar mâna lor». Dacă li se porunceşte, vor trimete însă 
cei doi «legaţi» (delegaţi) la Bucureşti. Un moş de la Dudeşti 
se declară mai bucuros de stupi decât de sămănături, dar nu 
pentru miere, ci pentru «anume mare trebuinţă de ceară, ca să 
poată tot creştinul a aprinde câte o lumioară la biserică, rugând 
pe Dumnezeu să ne scape de străinii binevoitori, ce căzură 
ca lăcustele pe capetele noastre » 5 ). 


P. 59 din Unitate. 

2 ) P. VII. 

3 ) P. XIV. 

4 ) P. XII. 

5 ) P. XV. 

Astăzi experienţe mai nouă şi mai vechi dau oarecare actua¬ 
litate acestor păreri ieşite din mândrie şi din dureri. 

Russo cere unitatea de păreri a naţiei, — iarăşi o îndemnare ca 
pentru azi. Să nu mai fie de o parte năcazul ţăranilor, de alta 
teama de expropriere a proprietarilor, să nu vorbească Papa- 
zoglu, în Anunţătorul român, de victoria de la Dudeşti asupra 
Moldovenilor ca să răspundă Asachi, « ca la un alt Argante » 
de triumfurile contra Muntenilor x ). Ambii ar fi, pentru boie¬ 
rul din Romanaţi, nişte «tăuşani » « venetici ». Adversarii ţăra¬ 
nilor sunt apoi « Greci, Ruşi sau Rusiţi, Austriani sau Au- 
strianţi». Nu e îngăduit a vorbi la Români de clase, neexistente: 
« aristocraţie », « burghesie », « plebe ». In ţară nu sunt decât 
« boieriţi şi boieribili » * 2 ). Se denunţă opoziţia neroadă faţă de 
proiectele de împroprietărire ale lui Alexandru Ghica, în 
Domnia lui aşa de nedrept «duşmănită, înfierând pe opozanţii 
Lengi, Oteteleşani, Izvorani», ceea ce a provocat că «o sută 
de capi de familii de săteni, cari trecură în Bulgaria după impu¬ 
nerea Regulamentului , nu se mai întoarseră la căminurile lor » 
şi că sătenii luară armele pentru pământ la 1848. Trebue, adauge 
omul cuminte, pentru resolvirea chestiei rurale « Banca Rurală » 
şi « Asociaţia agricolă », care nici una, nici alta nu s’au putut 
înfăptui, în adevăr, nici până astăzi. « Când interesele naţio¬ 
nale sunt în pericol, existenţa noastră politică ameninţată, 
drepturile puterii despreţuite, suveranitatea Statului călcată 
în picioare, a suscita asemenea certe domestice e o trădare, 
pentru că aceasta nu poate să vină decât dintr’o sistemă de a 
ocupa forţele morale ale naţiei aiurea spre a asigura victoria 
inamicului» 3 ). Aşa unire, da; însă cu unitatea naţională 4 ), 
spunea, acum vre-o sută de ani înţelepciunea românească. 

Russo arăta ca şef al conservatismului român pe « bărbatul de 
la 1842», Alexandru Ghica, omul care «preferă mai bine 
exilul şi derâderea persecutorilor românismului său decât a se 
face vânzătorul patriei » 5 ). 


*) Pp. XVI—XVIII. 

2 ) Pp. XXIII—XXIV. 

3 ) P. XXXVII. 

4 ) P. XXXIX. 

6 ) P. XXVI. 

început supt aripile înnăbuşitoare ale lui Eliade, acest spirit 
inteligent, în continuă legătură cu străinătatea, ajunsese astfel 
la concepţii proprii, care-i dau dreptul să fie aşezat şi el între 
cugetătorii politici români, pe cari avem datoria, în aceste 
vremuri de noi doctrine trimese de aiurea, să-i înviem. 

III 

La 1857, în 5 Octombre, cineva care era să joace un rol 
politic în vieaţa ţării, G. Costa-Foru, pe atunci « director al 
Şcoalelor Publice», primise de la Caimacamul Alexandru 
Ghica însărcinarea de a face un raport asupra învăţământului 
în Europa apuseană. La întoarcere, lucrarea apăru la Bucureşti, 
în « Tipografia Colegiului Naţional din St. Sava », supt titlul 
de « Studii asupra Instrucţiunii Publice din unele din Statele 
cele mai înaintate ale Europei», în Germania, cât şi în Franţa 
şi în Elveţia ». Data e pe copertă 1860, în interior însă, pe 
dosul foii preliminare, se înseamnă: 1858. 

De fapt, era vorba în primul rând de altceva: «a întocmi un 
plan de bibliotecă sistematică şi aleasă a cărţilor de învăţătură 
ce au a se introduce în scoalele noastre», această misiune 
întrecând « silinţele isolate a’câtorva bărbaţi, mai vârtos din 
corpul profesoral», cari lucraseră până atunci. Pe alături, 
dar «strâmt unit», se presintă «studiul de-amănuntul în acele 
ţări a[l] Academiilor, a[l] Colegiilor şi a[l] Şcoalelor comunale, 
cu comparaţia între dânsele a diferitelor sistemuri de învăţă¬ 
tură adoptate în acele instituturi ». 

Adresa lui Costa-Foru către Caimacamul, intitulat, ca de 
obiceiu, «Domn», e din 31 Maiu 1858. Se relevează meritele 
lui Ghica pentru şcolile comunale şi Academia naţională, 
ca şi planurile de viitor, şi se arată că sarcina încredinţată 
a fost adusă la îndeplinire în termin, cercetându-se cele mai 
multe ţări, nu fără a ţinea samă, în observaţiile, făcute, de 
«suvenirea patriei, mijloacele noastre , posiţia noastră ; căci 
«imitaţiunea exclusivă şi servilă a cutărui, sau cutărui stat 
ar tinde spre tăgăduirea chiar a fiinţei noastre şi geniidui 
neamului nostru ». Aceasta până la «relaţia mai întinsă şi mai 
metodică, care ar ieşi din condiţiunile unui simplu raport ». 


www.dacoromanica.ro 




i6 


N. IORGA 


714 


Socotind că oriunde e loc de îndreptare , Costa-Foru nu se 
sfieşte a declara că Franţa e întrecută în domeniul instrucţiei 
publice de Germania, «această ţară clasică a luminilor şi mai 
cu osebire în Prusia, în Bavaria şi în Saxonia »,.cu şcoli în toate 
satele, aşa că « este rar a se găsi ţăran care să nu ştie cel puţin a 
scrie şi a ceti », datorită unor « oameni plini de religiune, de o 
modestie rară şi liniştiţi în aspiraţiunile lor », preoţii protestanţi 
fiind alături de învăţători. Dar Franţa are «sălile de asii» 
pentru copiii muncitorilor, « o adevărată facere de bine, mai 
cu samă în centrele cele mari» (43 numai în Paris). Totuşi 
Francezii preferă internatele vieţii în familie, «acest sanctuariu 
al moralităţii şi al amorului domesnic », care «leagă strâns între 
dânşii pe membrii familiilor». Aceasta contra internatelor 
sistem frances de la noi, care şi pe vremea copilăriei mele 
erau un mijloc de distrugere a sănătăţii fisice şi morale. Şi 
prevăzătorul tânăr observă: « viaţa de familie este astăzi destul 
de distrusă la noi ca să nu o slăbim şi mai mult». El e contra 
sistemului lancasterian, din care se păstra ceva în România, 
cu monitorii de clasă, şi pe la 1880. Se relevă şi faptul că Franţa 
egalitară nu admite «şcolile pentru săraci». Se observă o 
inferioritate faţă de Germania şi în ce priveşte învăţământul 
femeiesc. Şi sacrificiile Statului sunt mai mari la Germani, dar 
rolul călugăriţilor e lăudat după cuviinţă. 

Autorul e pentru controlul guvernului în şcoală. 

Dar încă odată el revine la ideia că n’avem de copiat nimic. 

« Am vizitat mai multe sisteme de instrucţiune şi am dobândit 
convincţiunea intimă că niciunul nu ni poate servi de exem¬ 
plu. In adevăr, nici într’o parte a lumii nu s’au putut încă realiza 
toate prevederile şi descoperirile ştiinţii. Mai multe cauze, 
proprii fiecării naţiuni şi prin urmare străine de noi, au făcut 
să se modifice principiile şi popresc încă şi în ziua de azi 
aplicaţiunea reformelor lor mai folositoare. Pe de altă parte, dacă 
naţiunea noastră a rămas înapoiată de lumini, este încă neatinsă 
de multe prejudecăţi învechite ale Occidentului. Cea mai mare 
nenorocire pentru noi ar fi dar adoptarea sistemului scolastic 
al cutăruia sau cutăruia Stat, fără control şi fără examenul 
serios al verit abilelor noastre trebuinţe» x )! Aşa au făcut, 

>) p. 16. 

«aşezând învăţătura publică pe adevărate baze naţionale», 
Piemontul şi Belgia. 

încă în această introducere se strecoară şi note de politică. 
Astfel în ce priveşte simpatiile italiene pentru Români. «In 
Piemont, la Turin, am fost primit ca în mijlocul fraţilor. Toţi 
oamenii politici şi toţi literaţii privesc cu mare interes pro¬ 
gresul naţiunii noastre în simpatiile Europei civilizate. Gu¬ 
vernul ni arată în faptă sincera şi stăruitoarea sa afecţiune. 
Literatura noastră se popularisă în Italia prin operele savanţilor 
Piemontului; se vorbeşte de înfiinţarea unei catedre de limba 
română la Turin şi peste puţin sperăm, Prea înălţate Doamne, 
că prin sprijinul Ex. Sale d. contele de Cavour, literaţii italieni 
vor îmbogăţi Biblioteca noastră Naţională cu toate operele ce 
s’au publicat şi se vor mai publica acolo » 1 ). Tot aşa se va 
face lauda libertăţilor şi bunei alcătuiri din Belgia 2 ). 

Pe cât e de mulţămit de starea învăţăturilor în Germania, 
puind numai un semn de întrebare asupra capacităţii studen¬ 
ţilor de a urma cu folos atâtea cursuri, pe atâta directorul român 
nu se împacă de loc, în discuţia cu un pedagog francez, cu 
sistemul Universităţii napoleoniene. El întreabă astfel de ce 
s’a nimicit vechea Universitate medievală independentă, care 
totuşi admitea o oarecare influenţă ministerială. « Poate pentru 
ca să se facă loc prefectului ? » « După părerea mea, Universi¬ 
tatea Franciei era o prea mare glorie pentru ca puterea politică 
a Statului să nu dorească a o absorbi. Institutorii poporului, 
profesorii, savanţii conduceau muncile lor într’o sferă prea 
ridicată d’asupra servilismului cetăţenesc pentru ca să li se 
mai tolereze a fi membrii unui corp care în toţi timpii opunea 
independenţa luminilor tentativelor absolute ale clerului şi ale 
puterii guvernamentale 3 ).» El critică pătrunderea în Consiliul 
Universităţii a unor «oameni politici străini mersului tradi¬ 
ţional—, atât numai că azi Universitatea nu mai are tradiţii —, 
al studiilor ». « De aceia cutezăm a zice că azi nu mai este în 
Franţa o Universitate, nici Consiliu, ci- un singur ministru al 
Instrucţiunii Publice, preocupat mai cu osebire de diplomaţie 

*) P. 22 — 23 . 

2 ) P- 25. 

3 ) P. 299. 

* , j .t >• * ; - I «,«r f *.*•’*' ' yţ ‘ ;• * ■ * 

& A. R. — Memoriile Secţiunii Istorice. Sena III . Tom. XXI. Mem. 21. 

şi de politică şi administrând învăţămîntul general după sin¬ 
gură a sa voinţă prin inspectori şi prefecţi, fără alt control afară 
de voinţa suverană a împăratului. Pentru formă, este un Con¬ 
siliu Superior care are dreptul să dea avize în unele caşuri, 
dar pe care ministrul nu numai nu e dator să le urmeze, dar 
nici cel puţin să facă menţiune de dânsele, şi nici să poată 
Consiliul a le face cunoscute publicului fără permisiunea 
ministerială. Astfel sunt lucrurile în realitatea lor pentru 
aceia cari nu se mulţămesc numai a st amăgi prin aparenţele 
exterioare » x ). Tot aşa, el găseşte că inspectorii sunt prea puţini 
şi « nu asistă de loc la predarea lecţiunilor » * 2 ). Astfel şcolile 
călugărilor sunt superioare acelora ale Statului 3 ). 

In schimb, se recomandă imitarea felului cum e alcătuit 
Consiliul Superior în Sardinia 4 ). Aici, el află, la Turin, pe 
filoromânul Vegezzi Ruscalla, fost inspector. El «lucrează 
limba noastră si o cunoaşte mai bine decât mulţi dintre noi. 
A cetit toate operele scriitorilor noştri vechi şi moderni; prin 
lucrările sale a parafrazat mai multe poezii ale noastre şi a 
popularizat literatura noastră ». El e « convins cu drept cuvînt 
că nu vor putea Italienii să cunoască bine limba latină şi prin 
urmare pe a lor, de nu vor învăţa pe a noastră, care are mai 
multe cuvinte pierdute pentru Italieni, fiindcă nu se găsesc 
decât în autori vechi latini... Politica ţărilor noastre şi pros¬ 
peritatea lor îl preocupă neîncetat, şi entuziasmul şi amorul 
ce are pentru noi întrece verice descriere. De am avea un 
Institut, numele d-lui Ruscalla ar fi neapărat unul din cele 
mai ilustre care ar merita să figureze între membrii onorari 
ai tinerei noastre Academii. Deocamdată sper că On. Eforie 
a Şcoalelor nu va întârzia să se puie în raport cu literatul italian 
care de mult a dobândit drepturile de cetăţenie între noi» 5 ). 
Se laudă, în Piemont, şi exerciţiul militar în toate şcolile 6 ). 

Şi, în concluzie: « Să creăm din materie solidă. Să facem 
mai bine decât toată lumea, de se poate, de vreme ce am rămas 


*) Pp. 300—301. 

2 ) p. 357. 

3 ) P- 375- 

*) P. 409. 

6 ) P. 43°- 
*) P- 432. 

aşa departe... Să creăm cu încredere în noi, dar fără superbie; 
să imităm cu recunoştinţă, dar fără servilism ». Intre bazele ce 
trebue a se pune, omul de şcoală recomandă « dreptul copi¬ 
lului la învăţămînt» şi «intervenţia femeii în prima educaţie ». 
In legătură cu cel de al doilea precept, el cere a se face « săli 
de azil», dar şi « şcoli de fete egale şi în paralel cu ale băieţilor, 
nu numai pentru învăţăturile elementare, dar şi pentru cele supe¬ 
rioare ; să întocmim şcoli normale primare pentru formarea 
institutoarelor ... Să întocmim comitete de doamne, care să 
se ocupe de întinderea şi perfecţionarea sălilor de azil. Să 
deschidem femeilor cursurile publice şi să li încredinţăm catedrele 
de învăţământ » 1 ). E hotărît contra pensionatelor, aşa de 
înrădăcinate la noi: « Pensionatele în genere, chiar în Franţa, 
nu sânt decât o curată speculaţie », căutându-se de părinţi cele 
mai ieftene, şi atunci « educaţiunea devine o minciună, o naivi¬ 
tate. Fetele învaţă prin pensioane a se arăta, dar nu a fi, şi, 
în loc de a li îndrepta activitatea, gândirea şi simţimintele 
către un scop înalt, un interes general, li se arată, din contra, 
o mulţime de obiecte vulgare sau neînsemnate, în a’cărora 
studii îşi pierd timpul şi facultăţile. Religia constă pentru fete 
în ceremonii, morala în convenienţele sociale, virtutea în ipo¬ 
crizie. O fată învaţă încă de timpuriu că fiecare situaţie are 
o lege deosebită de morală; o femeie bine crescută este aceea 
care ştie a se arăta, după trebuinţă şi la timp, când voluntară 
şi capricioasă, când pioasă şi supusă, când naivă şi sinceră, 
când decisă, când modestă, ş. c. 1 . Este acum destul pentru 
satisfacerea părinţilor când o fată a reuşit în pension să pri¬ 
mească o învăţătură superficială şi rutiniară, oarecare spoială 
de muzică, danţ ş. c. 1 . Cât pentru mănăstirile de educaţie 
(Ies couvents), care fac oarecare paradă de morală creştină, 
sperăm că imitaţia franceză nu ne va împinge până la un ase¬ 
menea exces, mai cu samă în timpul în care trăim. Este evident 
că tocmai femeile care, trăgându-se din lume, au renunţat 
pentru totdeauna la titlul de spose (sic) şi de mume nu pot fi 
proprii de a creşte fetele destinate a trăi în societate ». 

Şi, la urmă: «Când vom funda Universitatea română, 
sperăm a vede a lăsându-se femeilor noastre un larg spaţiu 

*) pp. 485—486. 

2* 

de ocupat ca examinatoare, ca inspectoare, ca directoare, ca 
profesoare » x ). 

IV 

Ideile de echilibru —, Eliade zicea « echilibrul între antitese », 
şi formula era bună —, de liberalism, în adevăr naţional, pe când 
al « roşilor » era internaţional prin origine şi prin esenţă, Şpnji- 
nindu-se pe legături francmasonice universale şi pe principiile, 
de caracter general uman, din 1789 —> de tăgăduire a opoziţiilor 
sociale si de negare a dreptului de confiscare, prin organizaţiile 
de club, a vieţii naţionale, aceste idei, care recomandau tradiţia 
ţării şi ordinea de lucruri ieşită din desvoltarea proprie, 
neadmiţând dinastia străină, ca încă un împrumut de peste 
hotar şi legau tronul de Adunările cu dreptul de a alege pe 
Domn, nu rămaseră în cercul lui Eliade şi Rusu Locusteanu, 
ci ele lucrară şi asupra altora, continuând acest fir al cugetăm 
politice până în Domnia lui Carol I-iu, combătut întâi. ca 
străin, admis apoi când se văzu că el se poate desface de tira¬ 
nica dominaţie a clanului roşu. 

Ca reprezintant, în tineretul născut pe la 1821 sau după 
această dată, trebue considerat şi Emanuil Quinezu, de 
fapt Chinezu, din acei chinezi ai Banatului cari au dat pe 
vestitul luptător din secolul al XV-lea contra Turcilor, familia 
fiind aşezată de mult şi înrădăcinată la Craiova. 

El însuşi ni dă, în treacăt, ca în tot ce e istorie în scrisele 
sale * 1 2 3 4 * 6 7 8 ), data naşterii şi cele dintâi împrejurări ale unei vieţi care, 

1) Pp. 489—490. De acelaşi, pe atunci, Comentarii asupra Convenţiunii. 

2) Din operele lui, Biblioteca Academiei Române posedă: 

1. I 70506, Constituţiunea României . Bruxelles, 1857. 

2. II 29121, Pledoaria în procesul de succesiune al răposatului Nectane , Egumenul 

de la Cozia. Craiova, 1864. ... T tj 

3. I 879, Studii politice asupra României: Articole , pamflete. Broşura l-a, Bucu¬ 
reşti, 1866. ^ ~ 

4. I 73811, Cum să se dea România pe mana Romanilor. Craiova, 1809. 

5) II 112074, Adev&rulu asupra caderei Ministerului Brătiăntl. Bucureşti, 1871 

(e cartea de care vorbim aici). . 0 

6. I 119698, Instrucţiunea publică şi politică a nostră de astadi. Craiova, 1071. 

7. II 8584, Lettre d y un paysan du Danube â un Russe. Paris, 1878 (am vorbit 
aiurea de această broşură). 

8. II 105570, Domnului redactorii al jurnalului Secolulii. 

9- I 73595 [traducere de Em. Quinezu]: Garden (Corniţele de) f Tablou isto¬ 
ricii al diplomaţiei. . ., Craiova, 1857, 8 pp. . 

Adaug o traducere parţiala din Montesquieu (Bibi. Institutului de Istorie 
Universală). Spiritul legilor de Moriteşkiu , Bucureşti 1858. 

mai ales pănă la o anume vrâstă, a fost foarte zbuciumată. « Elev 
al şcoalelor naţionale din Sf. Sava, încă din anul 1831, când, în 
etate de zece ani, mi-am transportat penaţii familiei părinteşti 
în aceste ziduri» 1 ), spune scriitorul politic, făcând şi lauda lui 
Lazăr, pe care nu l-a cunoscut, fiind numai ucenicul lui Eliade, 
în vremea cea mai înţeleaptă din vieaţa acestuia. In acest 
mediu « nu a visat a deveni nece boier, nece bogat, nece mini¬ 
stru, nece magistrat, ca societatea din care ieşiam » 2 ). Va rămâ¬ 
nea legat de Eliade, în care vede un conducător. «Dacă am putea 
zice că Eliad, politicul şi literatorul, este un product al epocei 
noastre de redeşteptare şi conştiinţă, dar nu este mai puţin 
adevărat că el fu promotorul şi un puternic ajutor al acestei 
epoce » 3 ). Dar amintirea împrejurărilor de la 1821, a lui Tudor 
Vladimirescu, pe care îl scoate înainte ca pe boierul ce a şi 
fost în adevăr, care, după învăţămintele unui întreg trecut, 
puindu-şi vieaţa în primejdie şi jertfind-o când a fost vorba 
să aleagă între acestea şi între internaţionalismul conspirator 
şi asasin, de caracter internaţional, al Eteriei lui Ipsilanti, 
această amintire, care e pentru cugetarea lui un punct de ple¬ 
care, îi este deosebit de vie. Paginile în care precizează, ca un 
adevărat istoric nepărtenitor, după mărturiile unui Burileanu, 
« care fusese pe la Paris pe timpul Revoluţiei francese », ale unui 
Gărdăreanu şi ale lui Opran, probabil Pera, autor al unei 
scrieri despre chestia ţărănească 4 ), acest caracter al mişcării 
de la 1821 e fixat în rânduri care sunt aşa de interesante, 
încât, mai ales că ele au rămas cu totul necunoscute, merită 
să fie reproduse aici: 

« Tudor era boier, şi din boierii dela ţară, unde se refugiase toată 
boierimea ţării, parte desgustaţi şi obosiţi de atâtea lupte nesfârşite, 
parte izgoniţi de Fanarioţi din regiunile cele înalte ale Statului lor, 
unde fuseseră nevoiţi a lăsa pe lacheii străinului. Contemporanii lui 
Tudor cu cari s’a consultat pentru această întreprindere şi cu cari a 
început-o erau iarăşi tot boieri de la ţară, căpitani de panduri şi privi¬ 
legiaţi, cum se zicea pe atunci. 

l ) AdevSrulu asupra caderei Ministerului Brătianu sau liberalismul şi istoria lui 
în România, Bucureşti, 1873, p. 456. — Dar la 1859 se prezintă ca având peste patru¬ 
zeci de ani; p. 330. 

a ) Ibid. p. 99. 

3 ) Ibid. 

*) Cf. şi ibid., p. 82. 

Am auzit din gura unui Burileanu bătrânul, care fusese. la Paris 
pe timpul Revoluţiei franceze şi făcuse, mi se pare, şi războiu ca vo¬ 
luntar, din gura lui Gărdăreanu bătrânul şi chiar din gura bătrânului 
Opran, cari mi-au povestit despre scularea lui Tudor: că, cu un an 
mai înainte, ei şi mai mulţi boieri din Cerneţi se strângeau mereu la o 
cramă, la via lui Tudor din deal, şi complotau. Cele ce se petreceau 
în capul şi în inima lui Tudor preocupau pe mai mulţi ca şi pe dânsul. 
Ar fi dar o eroare din cele mai neiertate a se crede, precum am auzit 
pe unii, că ideia revoluţiei de atunci, fiindcă o porecliră Muscalii Zavera , 
adecă «pentru religie», a dat-o lui Tudor Vladimirescu şi celorlalţi 
boieri români ridicarea Grecilor, ori intrigile Rusiei de a face o răscoală 
contra Turcilor. Ştim din gura d-lui Costache Glogoveanu un reînsem- 
nement (renseignement) despre caracterul şi preocupările lui Tudor, 
care vor putea explica, mai bine decât orice, această explozie naţionala 
la noi, ei în adevăr a favorizat-o, oricum, ridicarea Grecilor şi intrigile 
Rusiei, dar a căreia cauza primordiala şi originea este cu totul m altă 
partei este în sentimentul lovit al Românismului. 

«Cu vr’o şapte, opt ani înainte, Glogoveanu tată era ispravnic, 
[cum] se zicea’pe atunci, în judeţul Mehedinţi şi avea pe Tudor Vladi¬ 
mirescu vătaf la plaiul Cloşanilor. In mod confidenţial, neapărat, şi cu 
acea dragoste ce are cineva către un boier de ţară din partea leului, 
căci Glogoveanu era Mehedinţean, unde are şi moşia Glogova, Tudor 
Vladimirescu, mai totdeauna când avea a vorbi cu ispravnicul său despre 
interesele judeţului, lăsa vorba şi începea a declama, cu vioiciune şi 
mânie, în contra călcării hotarului de către Nemţi, în contra Grecilor ce 
erau la guvernul înalt al ţării, în contra călcării tratatelor caie obligau 
pe Turcia a face să ni se respecte hotarele şi pământul de către vecini. 
El arăta chiar hrisoavele pe care se baza, ca un adevărat advocat al 
pământului; stăruia a convinge pe oricine cerea să-l asculte; se supăra 
întocmai ca un maniac, cînd găsea pe ceilalţi indiferenţi; şi alte preo¬ 
cupaţii politice se vedeau la el, ceea ce nefiind obişnuit pe atunci, cauza 
mai mult decât surpriză auzindu-1. 

«In inima acestui bărbat clocotia, precum se vede, un vulcan de 
nemulţumiri ce nu aştepta decât momentul favorabil să izbucnească: 
si ca dânsul mai mulţi Români de frunte erau, pe cari suferinţile şi umi¬ 
linţa naţiunii îi predispuneau, fără să priceapă poate, către o nelinişte 
si o revoluţie ce ar fi putut readuce naţiunea în drepturile şi demnitatea 
din trecut.’ De aceea revoluţia lui Tudor Vladimirescu, mai inteli¬ 
gentă, pentru că era mai pură în sentimente şi mai morală în intenţii, 
nu se lega de nicio clasă, nu ataca niciun membru al societăţii române, 
ci numai pe adevăratul duşman: ea declară războiu de moarte numai 
Fanarioţilor şi şcolii lor, noilor uzurpatori şi inimici ai patriei, de cari 
numai căuta a ne curăţi. Această revoluţie pare a ni spune lămuiit că 
salvatorii patriei nu vor fi cei ce ne vor scăpa de cutare ori de cutare 
Domn, ca să ni aducă altul mai bun ori mai rău decât cel. dintâiu, de 
cutare ori de cutare instituţie a boierilor ori a vre unui privilegiu sau 

instituţie, ci aceia ce ne vor putea salva de şcoala Fanarioţilor şi de 
oamenii ei, adoratori cu multe şi felurite colori. 

«Aici trebue să însemnăm, pentru înţelegerea celor de mai jos, că 
revoluţia lui Tudor, deşi nu fu înţeleasă bine nici atunci, nici chiar 
şi până azi, dar este evident pentru cine o va studia în izvoarele ei intime 
că este spiritul naţional şi democratic izbindu-se de spiritul despotic 
al unei oligarhii de străini (pe cari poporul începuse deja a-i numi ciocoi , 
rezervând numele de boieri pentru cei dela ţară de origine pur româ¬ 
nească), ce veniau cu pretenţia de a denatura societatea şi naţiunea româ¬ 
nească. » 

E folositor să fie alăturate la portretul pe care -1 dă cineva 
care a şi cunoscut pe Tudor, bătrânul Dăscălescu de la Focşani, 
ale cărui memorii, pline de cugetări originale, le-am semnalat 
aici x ). Şi acest Moldovean de graniţă trebue înscris, de altfel, 
între criticii regimului liberal, care se înstăpânise, din acest 
curent făcând parte apoi, dintre cei pe cari i-am semnalat pe 
rând la Academie, şi Munteanul aşa de curat şi de cumpănit, 
care a fost Constantin Creţulescu şi alt Moldovean, în acelaşi 
curent de idei, Rosetti Teţcanu, care scrie tot în Domnia lui 
Cuza-Yodă * 2 ). 

Din aceeaşi atmosferă în care s’a format asprul critic al 
concepţiilor de împrumut vine şi simpatia cu care el înfăţişează 
truda culturală a bunilor oameni naivi cari în Craiova lui 
căutau a răspândi prin scrieri modeste crezul naţional inovator. 
Considerând pe Dinu Golescu ca pe boierul care, « după tre¬ 
cutul şi aspiraţiile lui face parte din partidul naţional născând 
în România », el înseamnă ca un mare progres şcoala de la 
Goleşti, «cu clase mai înalte de istorie şi ştiinţe exacte » şi 
f descrierea călătoriei în Apus, « cea d'intăiu carte românească ce 
' am văzut înmâna mumă-mi după « Alexandria » şi « Ar ghin), 
mai era şi o Biblie, tipărită în Moscova, pentru propaganda 
ce făcea Rusia». «Moartea, care, de când cu Fanarioţii, se pare 
a se fi aliat cu inamicii noştri, ni răpi, cam de timpuriu, pe acest 
demn şi folositor bărbat, de la care naţiunea aştepta mai multe 
ajutoare. El lăsa aspiraţiile şi averea sa, de moştenire fiilor săi, 
dar geniul său, naţiunii», de şi « şcoala de la Goleşti se risipi 

1) Aceste Memorii y XIII. Manuscrisul l-am cedat foastei mele eleve, d-şoara 
Maria Holban, ca unei rude a lui Dăscălescu. 

2 ) V., pentru identificare, generalul R. Rosetti, Familia Rosetti. 

după moartea sa», — şcoală, adăugim, care e cea d’intâiu 
destinată sătenilor acasă la ei, în spiritul lor şi pentru nevoile 
vieţii pe care trebuiau s’o ducă, stadiu de normală desvoltare a 
stratelor adânci, la care neapărat va trebui să ne întoarcem. 

De aici se ajunge la acest curent cultural şi literar din 
Craiova. « Doi din elevii de la Goleşti »., — ceea ce nu s’a ţinut 
în samă până acuma 1 ) —, « Stanciu Căpăţineanu şi Grigore 
Pleşoianu, cu îndemnul şi ajutorul boierilor din Craiova», 
— altă observaţie importantă—, «începură, pe la anul 1828, 
în şcoala de la Obedeanu, o instrucţie prin excelenţă naţională. 
încurajaţi şi asistaţi, traduseră şi tipăriră cîteva cărţi în limba 
românească: Cele d’intâiu cunoştinţe, Aneta şi Luben, o Mito¬ 
logie, Mărirea şi căderea Romanilor, după Montesquieu. Acestea 
sânt cele d’intâiu cărţi româneşti, după călătoria Golescului, ce 
mi-au căzut în mână, aflându-mă copil, pe când, în Bucureşti, 
abia începuse cea d’intâiu gazetă românească, Curierul lui 
Heliad ». Deci se apasă asupra întâietăţii curentului de la Go¬ 
leşti, în legătură cu boierii mari, în faţă cu democraticul curent 
al lui Gheorghe Lazâr. 

« Mi-aduc aminte, cu plăcere şi mirare, cum toată lumea, 
mică şi mare, tânăr şi bătrân, luară parte cu entuziasm, cu răpire, 
chiar cu furie, la această mişcare literară. Toţi, fără distincţiune, 
îşi smulgeau din mână cărţile româneşti, de şi « Aneta şi Luben » 
ataca binişor », —- ba încă violent şi vulgar ! — << deprinderile 
cele rele ale boierilor. O Caligrafie de Pleşoianu, ce însemna 
scrierea la rând, regulă îndată scrierea, ca o autoritate naturală, 
până şi la cei mai bătrâni, obişnuiţi cu cea veche » 2 ). Aceeaşi 
tendinţă, deci, a perfectei continuităţi, peste generaţii, cu totul 
opusă concepţiei, uşoare, a liberalilor desţăraţi. 

Ca tânăr acuma format, Quinezu a apucat, peste Grigore 
Ghica din 1822, privit ca «unul din Grecii româniţi» 3 ), 
Domnia lui Alexandru Ghica şi a lui Bibescu. De Regu¬ 
lamentul însuşi, atacat aşa de tare şi de statornic în scrie¬ 
rile oamenilor de la 1848 fără deosebire, criticul mai nou 
al liberalismului nu se ocupă prea mult, considerându-1 însă 


*) Cf. N. Bănescu, Grigore Pleşoianu. 

2 ) Adevărul , etc., pp. 84—85. 

3 ) P. 95. 

ca o întrerupere a curentului de laGolescu *), şi semnalând totuşi 
că în epoca desbaterilor pentru Unire prescripţiile lui au 
trebuit să fie primite ca bază. De altfel Regulamentul vine, 
în ce are bun, din lăuntrul nostru: «Se va cunoaşte că acest 
Regulament, cu ingerinţele Rusiei şi ale Turciei mai puţin, 
era deja proiectat şi gata de a se aplica, spre reorganizarea 
României, de către înşişi boierii ţării, supt Domnia lui Grigore 
Ghica » * 2 ), — ceea ce se adevereşte, şi pentru Moldova, prin 
multele proiecte constituţionale ce am publicat, încă de acum 
o jumătate de veac, în volumul X din colecţia Hurmuzaki şi 
aiurea, urmând, cu totul recent, descoperirile d-lui Vârtosu. 
Insistând asupra principiului său conducător că na fost nicio 
soluţie de continuitate, se arată cum boierii au renunţat fără 
împotrivire la privilegiile lor, «cu înlesnirea şi docilitatea 
oamenilor celor mai liberali din lume; ba încă îşi schimbară, 
pentru cele europene, ce le socotiră mai civile, chiar şi hainele, 
deprinderile şi obiceiurile. Rezistenţa unui Mitropolit Grigore, 
unui Grigore Bălăceanu şi a unui Bălăceanu e numai contra 
prezidării uzurpatoare a Adunării, de fapt constituante, de către 
Grecul rusificat, diplomat împărătesc, Minciaky, şi contra 
prescripţiilor din articolele 51—54 » 3 ). Dar « mişcarea literară », 
pe care’ el o suie, peste «Romanţai, Iorgovici, Ţichindeal, 
Petru Maior, Bob, Clain, Şincai», pănă la supplex libellus al 
Ardelenilor, fără a fi uitat legăturile cu Napoleon amintite de 
Eliade, alt «fel de framasonerie » 4 ), « ar fi determinat, ne¬ 
apărat, mai târziu, şi această mişcare politică; şi, într’adevăr, 
ar fi fost mult mai’ bine, din mai multe privinţe » 5 ). 

Dar vina Regulamentului e, pentru Quinezu ca şi pentru 
Russo, aceia că, împotriva « obşteştilor noastre Adunări, a creat 
societatea privilegiaţilor, chiar ideia, pe care scriitorul o răs- 
pinge, a prinţului străin fiind o intrigă rusească din acea vreme 6 ). 
De fapt, după dînsul, vechea tradiţie esclude monarhia domni¬ 
toare însăşi: «tradiţiunile noastre politice mult mai bune în 


!) P. 86. 

s ) Pp. 86—87. 

3 ) Ibid. 

4 ) Cf. p. 61. 

6 ) P. 86. 

Pp. 88—89, 90, nota. 

comparaţiune cu ale Europenilor cele monarhice », un Bălă- 
ceanu, un Văcărescu, un Brâncoveanu fiind Domnii, de tip 
vechiu, ce ni-ar fi convenit x ). Până la 1848, spune el, chiar 
şi « cei ce se trăgeau cam din Fanarioţi » merseră pe această 
cale, împreună cu « toţi preoţii şi. învăţătorii de sate », — al 
căror rol nu mai e amintit nicăiri —, « toţi profesorii, literaţii 
şi oamenii ce ştiau cât de puţină carte » 1 2 ). 

In deosebire de Russo, aşa de mulţămit cu guvernul dintâi 
al lui Alexandru Ghica, încât ajunge a -1 considera ca figura 
centrală putând ralia atunci naţionalismul indigen, şi chiar de 
Costa-Foru, care, pe dreptate, îi înşiră atât de netăgăduitele 
merite, Quinezu judecă pe Domnul de la 1834, răsturnat de 
cabala boierească şi rusească, prin direcţia politică a Caima¬ 
camului de mai târziu. Cu Bibescu, însă el va păstra bune 
raporturi. 

« Mai toată ţara » lucrează însă astfel pentru viitorul ei, afară 
de birocraţii Regulamentului şi de cei pe cari-i taxează autorul 
de « neliteraţi ». Se ţin, — iată încă o destăinuire — , « adunări 
patriotice, politice ori literare, ca acelea ce s’au ţinut pe atunci, 
când în dosul Colţei, în casa răposatului Costachi Filipescu 
Grosul, când în casa d-lui Heliad însuşi, a d-lui Câmpineanu şi 
în fine în Şcoala Filarmonică », de unde prigonirea lui Câmpi¬ 
neanu şi « moartea prematură, atâta de tragică, cât şi nemoti¬ 
vată », a «junelui Mitică Filipescu» 3 ). 

Anul 1848 e pentru Quinezu punctul principal în care atacă 

pe liberalii «facţioşi», în faţa cărora, cum am spus, vrea să 

aşeze un alt liberalism pe care nu era destul de înzestrat ca să-l 

predice şi destul de tare pentru a-1 scoate la suprafaţa politică. 

înainte de a-i prezintă părerile asupra acestei mişcări de tineresc 

avânt, trecând peste proiectele, de la început, ale lui Eliade şi ale 

tovarăşilor si credincioşilor lui, să înfăţişăm cum a văzut el anu- 

mite laturi ale acţiunii revoluţionare si contra-revolutionare. 

> > } » 

Actul însusi al revoluţiei a fost « ca un lucru foarte natural, 
şi cu generale aclamaţii» 4 ). E fapta naţiei, nu a unei coterii. 


1 ) Pp. 96-98. 

2 ) p. 87. 

P. ior. 

4 ) Pp. 101, 102, 103, 109, 110. 

De sigur că Eliade «nu este unul din acei cetaşi ce sânt chemaţi 
a transforma naţiunile », dar el reprezintă atunci « prima ex- 
presiune a voinţii naţionale ». Opera insă nu poate fi legată 
de un om, « ea revenind de drept naţiunii, ca una ce a plă- 
mădit-o cu suferinţile şi suspinele, cu aspiraţiile sale », de şi 
răsturnarea lui Bibescu şi alcătuirea Guvernului Provizoriu s a 
făcut «fără consultaţia generală ». In ce priveşte însă pe Domnul 
în care pe urmă va ajunge totuşi să-şi puie speranţele autorul, 
se observă că « el se depopularizase destul, arătându-se o simplă 
locotenenţă a inimicului patriei, desfiinţând şcolile naţionale »,— 
am văzut reacţiunea lui Costa-Foru, — « şi favorizând inva- 
ziunea». In ce priveşte schimbarea constituţională prin 
arderea publică a Regulamentului, apucătura tinerească e con¬ 
damnată. 

Răscoala satelor de lîngă Băileşti contra invaziei Ruşilor 
e descrisă astfel: 

« Cu toate acestea, toată lumea română ştia şi dumnealor (liberalii 
roşii) ar fi trebuit să ştie, şi au ştiut în adevăr, mai întâiu de toţi că, 
la anul 1848, cînd s’au împărţit stindardele tricolore, zicându-se satelor 
că supt acesta şi cu acesta să meargă să apere drepturile ţării şi revolu¬ 
ţiei ce se făcuse pentru dînsele, satele noastre de la marginea Dunăin, 
din districtul Jiului-de-jos, luând lucrul cu toată seriozitatea şi nebă- 
nuind că asa oameni le-ar fi putut mistifica, se sculară cu toţii pană la 
un om la intrarea Turcilor la Calafat; luară pe subprefectul lor, răposatul 
Costache Zaman, ca să-i conducă şi, astfel, în număr de peste douăzeci 
si cinci de mii de oameni, se prezintară înaintea autorităţilor turceşti. 
Ei bine! Nobilii noştri revoluţionari şi limbuţi patrioţi n’ar fi trebuit 
să se găsească vr’unul aici, ca să dea îndrumării o direcţiune oarecare, 
ori pacifică ori ostilă? Tot rolul lor în această revoluţie fusese şters, 
numai de a turbura şi a dezarma populaţia. 

<< Pentru că, s’o spunem aici, fiind siguri că nimeni nu o va putea 
bănui, guvernul provizoriu al revoluţiei noastre dela 1848, supt pretext 
de reparaţie, strînsese toate armele de foc ale Oltenilor şi le dusese in 
Bucureşti : aşa că îndoita invaziune ce urmă după câteva luni şi pe care 
toti o cunoşteau că are să vină întăiu în Capitală, făcu cu dînsele ceia ce 
toată lumea ştie prea bine, încât să nu mai fie nevoie să li-o spunem, 
le sfărmă una câte una, ca să nu se pomenească arme în Ţara-Roma- 
nească. Insă, când, la chemarea naţiunii supt arme, Oltenia li trimetea 
vr’o douăzeci şi cinci sau treizeci mii de panduri în castrele de la 1 raian, 
de lângă Râmnicul-Vâlcii, nu li dădeau nici arme, nici mâncare Ş 1 P e 
mulţi îi întorceau înapoi. Ca revanşă, mulţi bani se luară şi atunci din 

Vistierie, supt cuvânt de înarmare şi cauză sacră, de manile cele mai 
profane! Dar ce să zicem: timiditatea neexperienţei! 

« In exil, patrioţii noştri vor fi învăţat, poate, să aibă mai mult curaj 
şi devotament pentru cauza ce au îmbrăţişat-o şi cu care voiau a se 
ilsustra; mai ales că pentru dânşii, dacă au oarecare stofă, departe de 
a fi fost un martiriu, era o ocazie favorabilă de instruire şi de deştep¬ 
tare » (p. 122). 

Ocupaţia rusească a dat une ori lecţii hienelor şi şacalilor 
cari se îndesau cu denunţuri contra revoluţionarilor. Auzim 
astfel pe generalul Hasford, de origine baltică, de altfel ca şi' 
Liiders şi atâţia alţii, răspunzând astfel unui delator: «Dacă aş 
dispune de serviciile publice în ţara d-tale, le-aş da mai bine 
acelora decât d-tale » 1 ). 

« Ca particulari, Turcii, şi chiar Ruşii, se purtau cu o amabilitate 
deosebită cu revoluţionarii şi cu liberalii. Ei respectau şi aveau o con¬ 
sideraţie excepţională către acei ce se expuseră pentru drepturile şi 
pentru patria lor; pe când cu ceilalţi, ce serviau chiar cauza lor, erau 
într’o rece rezervă, când nu manifestau despreţul lor. Generalul Hasfort 
unui tînăr, ce fusese în armată supt revoluţie şi care trecuse graniţa 
cu Magheru, .reîntorcându-se în ţară şi adus fiind de un protector al 
zilei dinaintea lui, ca autoritate politică şi militară ce strângea pe revo¬ 
luţionari şi-i trimetea la Bucureşti, nu -1 dojeni pentru că luase parte 
la revoluţie, ci pentru că dezertase fără a se bate. Altuia, care cerea un 
preţ civil pentru denunţarea ce făcuse în pârîrea unora din concetăţenii 
săi, tot acesta îi răspunde râzând, dar cam cu mânie: «dacă aş dispune 
de serviciile publice în ţara dumitale, le-aş da mai bine acelora decât 
dumitale » (p. 109). 

Atitudinea noului Domn Ştirbei faţă de revoluţionarii pe 
cari e silit a-i primi unul câte unul e criticată prin aceea că el 
li-ar fi făcut popularitatea, timbrându-i prin persecuţii ca 
reprezintanţi ai ideilor liberale, atunci când, de fapt, «grosul 
liberalismului era în ţară », acei boieri, învăţători, preoţi şi 
scriitori 2 ). 

De altfel Quinezu fusese arestat de Ruşi, ca şi un Florescu, 
care şi-a descris patimile în tonul biblic pus la modă de La- 
mennais, şi trimes în Siberia. « Pe acest timp, carele era cât 


*) p. 112. 

2 ) Pp 114—115. 

ţinu războiul Crimeii, avuseiu nenorocul de a mă afla în fundul 
Rusiei ca prizonier de războiu » şi numai «după ratificarea 
păcii de la Paris si schimbarea prizonierilor îmi fu cu putinţă 
si mie, pe la luna lui Mai din anul 1856, a mă reînţoarce în 
ţară », intrând, deci, din Franţa, poate, pe la Vârciorova x ). 
Făcu « doi ani şi mai bine » de exil * 2 ). In acest timp, scrie el 
note asupra revoluţiei de la 1848, Misterele politicei ruseşti 
în Principate sau revoluţiunea noastră dela anul 1848 3 ). 

Când problema românească se puse prin războiul Crimeii, 
Quinezu încercă o rezistenţă în Oltenia sa, contra Ruşilor. 
Un maior Burileanu, prietenul lui, se puse în fruntea sprijini¬ 
torilor Turciei şi o plăti cu vieaţa. întreaga aventură, oprita 
prin scrisoarea lui Ştirbei către maior, recomandându-i neu¬ 
tralitatea, e descrisă în aceste pagini 4 5 ), pe care, pentru noutatea 
lor, le reproducem: 

<< Noi, cei din ţară, cu toată ocupaţia militară rusească ce -aveam pe 
gât, cu toate defectele ce ni recunoaştem ca şi ale celorlalţi, dar tot 
izbutiserăm a forma o opinie publică liberală şi naţională, după care, 
Muscalii privindu-se inimici şi împotriva cauzei şi drepturilor noastre, 
fură de două ori abandonaţi chiar de România oficială. Spiritele atata 
se revoltaseră în popor contra Muscalilor, şi prin urmare atâta se iden¬ 
tificaseră cu interesele naţionale, încât, când Muscalii voira sa stranga, 
în Craiova, toate trupele neregulate din Oltenia, casă meargă cuc ansele 
să combată pe Turci, nu ni trebui multă osteneală de afiliere ori miţiare 
ca să le facem să se revolte, şi să umple pădurile. 

«De la anul 1848, propagandele nu încetaseră. Revoluţia de atunci, 
devenind o legendă populară, ajunsese visul şi dorinţa fiecăruia. Dacă 
nenorocitul mieu amic, cu care eram foarte legat, comandant-cap 
al trupelor neregulate din România Mică, maiorul Burileanu, pe 
care peste câteva zile, Muscalii îl uciseră cu atâta infamie, nu ar ti pri¬ 
mit," Dumineca, o epistolă confidenţială de la Vodă Ştirbeiu, epistola 
ce o găsiră moştenitorii în hârtiile preţioase ale răposatului, la facerea 
inventariului, prin care îl consilia a nu se amesteca în nimic, ci a ţinea 
o linie de conduită echivocă, adecă nici cu Muscalii, nici cu iurcu’). 


1) Pp. 132—133- 

2 ) P- 134 - 

a ) Pp. 196, 397, nota t- 

4 ) Pp. 126 - 128. 

5 ) « Muscalii, cari văzuseră în această epistolă că Ştirbeiu nu era cu ei, precum 
se vede că le promitea, găsiră aci destule motive ca să creadă ca nu era de tot 
străin poate la revoltarea trupelor din Oltenia. De aceea la minut îl şi mlocuira 
-cu generalul rus Budberg.» 

apoi, de sigur, Luni ori Marţi în săptămâna viitoare, bietul Burileanu 
ar fi trecut Jiiul cu mine, călări pe doi căluşei vineţi ce aveam deja pre¬ 
gătiţi ; am fi apucat prin păduri pe valea Cernăteştilor, unde am fi adunat 
şapte, opt sute de dorobanţi debandaţi cam din ordin şi i-am fi condus 
la Calafat, în castrele Turcilor. Nu ca să ne punem la dispoziţia Porţii 
Otomane, ci ca să fim aliatul ei, precum eram federatul după spiritul 
şi cuprinsul tratatelor ce avem. 

« Astfel era planul ce ni trăsesem, dar pe care ca să-l fi putut executa 
în condiţiuni favorabile şi cu oarecare serioasă importanţă, care să fi 
impus şi Românilor şi Porţii Otomane, urma neapărat să avem din partea 
Domniei o autorizaţie în scris, un mandat formal, fie chiar o epistolă 
confidenţială domnească.» 

Aceleaşi porniri oltene pentru Turci şi contra Ruşilor se 
vădesc şi din acestălalt pasagiu: 

« Pe când Muscalii, temându-se de simpatiile cunoscute ale Românilor 
pentru Occident şi, prin urmare, în războiul actual pentru Turci, căutau 
a nu lăsa în urma lor niciun element de ajutor inimicilor, mai ales 
aici, în Oltenia, şi încercau a strânge toată forţa militară românească 
pe lângă dânşii şi a sparge oraşul Craiova, înspăimântând pe locuitorii ei 
cu venirea Turcilor, pe atunci tendinţile de rezistenţă ale populaţiilor 
locale se declarau în unanimitate si pe fată. 

« Unu, supt pretext dea-şi apăra şi averea şi casa, nu voiau a se mişca 
din loc; alţii banchetau la nasul autorităţilor muscăleşti pentru Francia 
şi Englitera, şi alţii, în fine, revoltară iarăşi dorobanţii ca să-i substragă 
de supt autoritatea Muscalilor, şi-i trimiseră pe la casele lor pănă la 
al doilea ordin. Pănă şi cei mai simpli ţărani contribuiră a îmbărbăta şi 
a încuraja oştirile turceşti, răspândind panica şi frica între cele ruseşti, 
aşa că, în lovirea de la Fălcoiu, Schender-beiu, cu vre-o trei sute de 
Turci călăreţi, bătu şi dezorganiză cu desăvârşire un corp încincit de 
oştire muscălească, luând prisonieri şi tunuri. Iară Muscalii părăsiau 
Oltenia, luând cu sine dovezi întristătoare de simpatii de la o populaţie 
creştină şi ortodoxă ca şi dânşii, pe care înţeleseră, în fine, că şi-o înstrăi¬ 
nase un guvernământ neinteligent, froasând şi călcând drepturile ei de 
naţiune. 

«Măsurile de rigoare ce luaseră Muscalii în contra locuitorilor nu 
făcură decît a li aliena şi mai mult spiritele între Români, apropiindu-i 
cu atât mai mult de partidul naţional activ şi, prin urmare, îndemnându-i 
a merge înaintea celeilalte invaziuni ce ni venia din partea Turcilor, şi 
care se socotia favorabilă, în mai multe privinţe, naţiunii şi intereselor 
noastre. 

«Astfel, îndată ce trupele ruseşti se ridicau din Craiova, cei mai 
notabili dintre cetăţeni alergau, la Calafat, în castrele Turcilor, ca să 
li arăte că ţara nu este de loc desorganizată, că şi-a improvizat un guvern 

al său provizoriu naţional, la care să aibă recurs pentru orice trebuinţă 
va avea oştirea ce se pregătea a pătrunde înlăuntrul ţării, şi că nu pri- 
viau oştirea turcească decât ca nişte amici şi aliaţi ai noştri seculari, in 
contra invaziei ruseşti, cărora sânt gata a li da tot concursul şi ajutorul » 
pp. 129—130). 

Rezistenţa se produse alături de aceea a unui Scurtulescu, 
cu privire la care *) avem acestelalte informaţii * 2 ), tot aşa de 
noi. Quinezu face astfel să se cunoască şi o mişcare, total 
neştiută, contra aceloraşi Ruşi: 

«La intrarea Ruşilor, la anul 1853..ei [Românii olteni], văzând că 
coreligionarii şi protectorii lor îi înteţesc cu invaziunile, căci nu trecu¬ 
seră bine trei’ani şi intraseră iarăşi în ţară, simţiră, în fine, cu toţii, 
mic şi mare, tendinţile Rusiei, că nu se sfieşte a urmări şi a împila ţara şi 
drepturile noastre cu uzurpaţiile cele mai extravagante şi mai umilitoare. 

«îndată dar ce Turcii se iviră pre celălalt ţerm al Dunării, toţi locui¬ 
torii grăniceri de pe ţărmul domnesc, nepoţii acelora ce odinioară lup¬ 
taseră şi combătuseră,’alăturea cu Ruşii, islamismul şi pre Turci, dintr’o 
pornire cu totul morală şi religioasă, se ridicară în contra Ruşilor şi în 
favorul Turcilor. Ei aşteptaseră îndestul concursul şi ajutorul revolu¬ 
ţionarilor emigraţi, ce li se promisese: nimic şi nimeni nu li veniră în 
ajutor. Iară, după o conducere neinteligentă, a unor şefi ai lor, ca Scurtu¬ 
lescu si alţii, în curs de vre-o două, trei luni de zile, răscularea lor dege¬ 
nerând, din lipsa de capi, fu învinsă şi astâmpărată de Ruşi, cari operară 
în contra lor, sântem datori a o mărturisi, şi cu oarecare moderaţie şi 
indulgenţă » (pp. 123—124). 

Am văzut că un Schender-beiu, cu ceata lui de călăreţi, găsi 
sprijin la ţărani, şi locuitorii Craiovei înseşi mergeau la Turcii 
cari se întăriseră la Calafat. Vina neizbânzii cade, crud, asupra 
lui Ştirbei, cum a spune Quinezu în legătură cu încercarea 
lui Burileanu: 

«Altfel nu am fi consimţit niciodată a ne prezintă la Turci ca un 
particular, ca un fugar, ca un cavaler de industrie. Şi bietul Burileanu 
îmi promisese un asemenea document, de şi niciodată nu am voit să-l 
întreb cum şi ce fel va face ca să-l dobândească. 

«Dar, dacă principele Ştirbeiu, în care bietul Burileanu avea o oarbă 
încredere şi-l credea mai cu cap decât toţi Românii, dacă principele 
Ştirbeiu, zic, ar fi consiliat lui Burileanu să ia partida Turcilor ? Ori 
îl lăsa la propriile lui inspiraţii? Căci, măcar că Burileanu mi-a tăinuit 
totdeauna, cunoscându-mă declarat dezaprobator al Domniei dela 

*) Pp 121, 123 — 124. 

2 ) Pp. 129—130. 

Balta-Liman, dar, după impresia ce-mi aduc aminte că mi-a făcut 
lectura acestei epistole, atunci când s’a citit la facerea catagrafiei, trebuie 
să fi fost provocat prin una alta din partea lui Burileanu, carele cerea 
consiliu ori ordin, ca de la un Domn, cu care se găsia într’o corespon¬ 
denţă intimă mai întinsă. 

«Negreşit că atunci nu-i rămânea principelui Ştirbeiu, decât a veni 
şi Măria Sa în persoană, ca Domn al ţării, în castrele turceşti de la 
Calafat, care este un orăşel tot în Ţara-Românească ca şi Bucureşti, 
unde o parte din trupele sale neregulate îl devansaseră, unde şi alte 
trupe i-am mai fi aduce, şi a spăla multe păcate originale, chiar a repara 
într’o clipă, multe greşeli făcute pănă aci, ori din neştiinţă, ori din 
lipsă de curaj, ori din silă şi nevoe 1 ). O ! ce orizont strălucitor ar fi des¬ 
chis patriei sale principele Ştirbeiu, cu o simplă faptă, cea mai naturală 
(pp. 126—128)!» 

Toate aceste manifestări anti-ruseşti, au fost cu totul în afară 
de o acţiune serioasă, fie a tinerilor liberali, fie a lui Eliad: «El 
(Eliad) se mulţămea a pune uniforma de general român d-lui 
Magheru ca să se preumble pe uliţele Constantinopolului fără 
a se fi îngrijit a-i procura o armată;- se mărgeni a trimete pe 
d. D. Brătianu în Oltenia ca să răscoale populaţiile ce aflase a 
fi bine dispuse, dar fără să-i fi dat impresia şi curajul necesar 
de a se arăta cuiva. Eu cel puţin nu l-am putut vedea, de şi 
l-am căutat mereu pănă la 23 April 1854, când, tocmai pentru 
un asemenea lucru, fuseiu arestat şi trimis în Siberia de 
armata rusească în retragere, de şi chiar Muscalii îmi spuneau 
cu vre-o lună mai nainte că Brătianu Dimitrie era p’aci» 2 3 * ). 
Acel Costachi Zaman, fostul conducător al maselor ţărăneşti 
contra Ruşilor la 1848, făcu şi el doi ani de Siberia 8 ). 

Quinezu e şi contra Căimăcămiei lui Alexandru Ghica, în 
locul căreia voia pe «Domnul ales». întâi pentru că e o impunere 
turcească, un degradant amestec al străinătăţii, pe care-1 simte 
dureros, asistând la instalarea fostului Domn. Dar îi displace, 


1) « Principele Ştirbeiu, după cum astăzi vedem mai bine, nu avu nici destul curaj 
de a câştiga Domnia prin acte de virtute, nici destulă abnegaţie de a înlesni altora 
asemenea fapte. Ba încă am putea zice: Dumnezeu ne ierte, că, în orbirea intere¬ 
sului, se temea din partea altora Români a nu se naşte, prin asemenea acte, ilustra- 
ţiuni naţionale pe orizontul patriei sale, încât să-i facă o puternică concurenţă la 
un tron ce convoata cu ardoare. » 

2 ) P. 120. 

3 ) P. 120, nota. 

cu tot « astuţiosul patriotism » al lui x ), însăşi politica pe care 
o inaugurează Caimacamul. «Nefiind om cu aspiraţiuni şi 
sentimente româneşti, va servi pe Turci şi va căuta sprijinul 
său la liberalii de nuanţa Brătianu-Rosetti.» 

Află la întors censura lui Vodă Ghica, şi împiedecarea func¬ 
ţionarilor de a lua parte la agitaţia pentru Unire. Un ofiţer 
austriac «plesni cu biciuşca peste ochi pe bietul Iorgu Mă- 
cescu» pentru că scosese «un puiu de jurnal» * 2 ). Quinezu încearcă 
de la început o rezistenţă pe care o înţelegea cu «cluburi, adunări, 
întăiu mai mici şi intime, pe urmă cu încetul din ce în ce mai 
mari », dar se lovi de teama generală x ). Voia să ajungă la Ştirbei, 
dar la Strehaia află de plecarea lui 3 ). 

Dar el avu, prin mijlocirea olteanului colonel Nicolae Hara- 
lambie, o întrevedere cu Ghica, plecând apoi desiluzionat de la 
acela pe care -1 taxează de « simplu şi orb agent al Turciei», 
folosindu-se de ziarele sale Anunţătorul şi Secolul şi de adunările 
cu tineri ale «Bulgarului de naţiune» Gheorghe Anghelescu. 
Se gândeşte şi la o acţiune comună cu tinerii Ghiculeşti nemulţă- 
miţi, nepoţii lui Alexandru, Grigore şi Dimitrie, Mitică. Avea 
înainte cele trei candidaturi domneşti, dar, pe lângă a lui Nicolae 
Golescu, a lui Callimachi, fiul lui Scarlat-Vodă, atunci ambasador 
al Turciei la Viena, a lui Ioan Cantacuzino, fiul fostului Cai¬ 
macam de la 1848, şi a prinţului francez cerut de o deputăţie 
de boieri la Paris, a lui Filip de Flandra, a prinţului de Savoia- 
Carignano, ba chiar a lui Osman-Paşa şi a lui Ahmed-Feti- 
Paşa, pe atunci când St.-Marc Girardin sfătuia pe Români 
să-şi decidă soarta printr’o revoluţie 4 ). O vizită la tânărul 
Grigore Brâncoveanu, bogatul moştenitor al mamei sale adop¬ 
tive, nu dădu niciun resultat; el nu voia să strice rosturile 
lui Bibescu, tatăl său 5 ). 

Neastâmpăratul uneltitor naţional merse, cu un D. 
Nenciu, să aducă pe Bibescu de la Viena, dar la 
Severin îl confiscară alţii pe fostul Domn 6 ). Cu toată 

T ) P- 134 . 

a ) Ibid. 

3 ) Pp- 134 — 135 . 137 . 

*) Pp. 134—40, 151—8. Se citează şi Mysteres diplomatiques avx bords du Danube 
a lui Răgnault. 

5 ) Pp. I 93 —I 94 - 

') Pp- 119—120» 134 . 194 . 

3 A. R. — Memoriile Secţiunii Istorice. Seria III. Tom. XXI. 

paza prefectului Gheorghe Văleanu, consfătuirile urmau însă 
la Craiova 1 2 ). Quinezu se folosea de ridicarea censurii pentru 
a predica la 1857 Constituţiunea României reintegrate , căreia, 
mai târziu, îi vor urma Studiile politice asupra României , O pri¬ 
vire asupra Principatelor de la Dunăre şi O soluţiune a chestiunii 
de zi a României*). 

O nouă încercare se făcu în Craiova cu Bibescu. Casele lui 
Dimitrie Haralambie, unde era găzduit adunaseră toată Cra¬ 
iova. ..». «Niciodată principe, chiar în Scaun, nu avuse atâta 
Curte. » Dar fostul Domn declara că «împrejurări delicate » 
şi «o reflexiune mai matură» îl silesc la «rezervă» 3 ). 
« Adunarea ciocoiască » dăduse astfel greş. In loc de o adevă¬ 
rată acţiune se avu dela fostul Domn numai un program, care 
se reproduce, după manuscriptul nesemnat: Unirea, dinastie 
străină, dar, la nevoie, şi indigenă, neutralitate, cu garanţia 
Puterilor, independenţă economică, desfiinţarea capitulaţiilor, 
drept de navigaţie, desvoltare treptată, egalitate legală, accesul 
tuturora la funcţii, primirea străinilor la încetăţenire şi respect 
la proprietate 4 ). 

După această ultimă desiluzie, Quinezu va mai apărea la 
Bucureşti, unde lucra un nou Comitet naţional, al « facţio- 
şilor », pe lîngă cel vechiu, al tradiţiei «liberale ». El vorbeşte 
de « fantomele » pe care le-a întâlnit, cu «toate decoraţiile ce li-au 
dat invasiile străine », la d-na Stanley, soţia prezentatorului în 
Anglia, în condiţii strălucite, a poesiei noastre populare, de 
care s’a ocupat şi Murray; pe atunci Stanley era adaus pe 
lângă comisarul englez 5 ). 

La alegerile pentru Divan, el nu fu ales, cum nici, observă el, 
Eliade şi Ioan Maiorescu 6 ). Fu martur la ciocnirile de unde 
ieşi alegerea Domnului Moldovei, printr’o acţiune pe care 
consulul Franciei ar fi asămănat-o cu a Frondei din Parisul 
secolului al XVII-lea 7 ). Boerescu propune candidatura, de şi 

1 ) Pp. 151, 177, nota 1. 

2 ) P. 196, nota 1. 

3 ) Pp- 197—198. 

4 ) Pp- 199 — 204. Quinezu-I arată înstrăinat prin lunga petrecere în străinătate, 
de la 1815 la 1830. 

c ) P. 207. 

°) Ibid. 

7 ) Pp. 232—233. 

clanul, restrâns încă, al avocaţilor fusese de părere că actul 
n’ar fi «juridic». Se ajunse la o înţelegere aşa de perfectă, 
încât banchetul gătit de I. Em. Florescu pentru alegerea so¬ 
crului său, Vodă-Bibescu, fu oferit membrilor Adunării fără 
deosebire. Şi această unanimitate smulgea partizanului înfocat 
şi aspru cu adversarii această frumoasă sentinţă: «Asemenea 
momente frumoase în istoria unei naţii, de şi foarte scurte, dar 
sânt trăsuri caracteristice, ce nu ne vor lăsa niciodată a despera 
despre poporul nostru x ) ». 

La alegerea Domnului Moldovei, el adauge această mărtu¬ 
risire : 

«Erau încă şase zile până la alegerea din Bucureşti a Domnului 
pentru Muntenia sau Ţara-Românească. Intr’una dintr’însele, întf’o 
adunare de intimi, unde se desbăteau cu căldură chestiunile momen¬ 
tului şi unde nici principele Bibescu, ca candidat al boierilor, ce se 
zicea a avea multă şansă, nici Caimacamul Ghica, ca părtenit de partidul 
facţioşilor, zis, şi în general crezut pe atunci, partidul unic liberal şi 
naţional, unde nici unul, nici altul, zicem, nu era preferat, ori, mai ade¬ 
vărat, unde şi unul şi celălalt era de o potrivă combătut, preocupaţia 
momentului deşteptă şi ilumină o exclamaţie patriotică: « Dar de am 
alege noi pe Domnul Moldovei», zice cineva ce se preumbla, cu paşi 
precipitaţi şi fixând pământul în lungul unui salon din casa T. de pe 
Piaţa Teatrului, «pe al căruia cap vom şti să susţinem şi coroana ţării 
noastre, nu s’ar face, oare, de fapt Unirea ? » (p/221). 

Supt Vodă-Cuza, acela care, de şi ales pe urmă în Adunare * 2 ), 
era să fie arestat şi judecat pentru scandalul opoziţional din 
1859 chiar în sala Bossel, unde interveni poliţia cu şeful ei, 
Dimitrie Creţulescu, fratele d-rului Nicolae, atunci prim- 
ministru, cu ameninţarea de-a fi trimes la « munca Giurgiului 
ori a Brăilei» 3 ), şi care, supt regimul prefectului Boicea 
Radianu, care ş’a învrednicit, totuşi, la moarte, de un panegiric 
tipărit, vedea pe alegători ţărani puşi în butuci, 4 ) e neînţele¬ 
gător, deci nedrept faţă de Domn. I se pare că «nu era nici 
virtuos, nici cultivat», «spirit strîmt şi suflet mic, speriat 
şi intimidat de linguşitori şi intriganţi», «om grosolan, om 

*) P. 234. 

2 ) p . 303- 

3 ) 268, nota 1; p. 287; nota 1. 

4 ) P. 303. 

3 * 


www.dacoromanica.ro 





36 


N. IORGA 


734 


de ţară, păgân», «ignorant şi uşurel », « superficial şi nu în 
toate privinţile moral » şi « om atâta cinic şi batjocoritor din 
natură, cât slab de minte şi uşurel» şi ca, supremă insultă, 
porecla de negru a lui Napoleon al III-lea: « Soulouque s 1 ). 

Adauge amănunte în lungul proces pe care -1 deschide Dom¬ 
nului. El «traversează în trăsură tot lungul Podului Mogoşoaii 
şi nu salută nici pre nimeni. Nesimţibil (sic) la onorurile ce 

i se făceau ca si la demonstraţiile damelor tinere ce de la toate 
« > > 

ferestrele îi aruncau buchete de flori, el se gândia mai mult la 
încurcătura în care se găsia băgat prin a sa îndoită alegere de 
Domn » 2 ). S’ar fi temut de atentate şi anume de « o trupă de 
2—300 de vagabonzi înarmaţi ce-i ţinea calea pe la Focşani». 
Ar fi cerut pe ascuns lui Rosetti să pretindă, la Filaret, « moartea 
ciocoilor » 3 ). «Prin agenţi oculţi» ar fi uneltit moartea lui 
Barbu Catargiu 4 ). Acestea, în afară de vina de a fi pregătit 
pe prinţul străin 5 ) şi de a fi aţâţat ura de clasă prin reforma 
agrară 6 ). Doar e despovărat de răspunderea în ce priveşta 
mişcarea din 1865, care ar fi fost pusă la cale de guvern 7 ). 
Dar sânt momente când figura alesului de la 1859 se impune 
şi acestui duşman: « Dar, trecând primele momente, Cuza se 
vede recâştigându-şi severitatea spiritului său, încât să ni se 
arăte pe tronul său în Bucureşti cu oarecare adevărată maie¬ 
state » 8 ). Sau: «Oricare erau defectele caracterului său privat, 
dar începuse a-şi forma caracterul său politic după cerinţele 
epocii şi ale înaltei magistraturi cu care se găsia învestit» 9 ). 
Merită să fie reproduse şi aceste aprecieri 10 ): 

« Dacă circumstanţe favorabile l-ar fi putut susţinea şi drege, neapărat 
că ar fi fost unul din cei mai buni Domni ce ar fi avut ţara, tocmai pentru 


9 P. 265. 

=) P. 313. . 

8 ) P. 330 Şi urm. Erau amestecaţi cu Rosetti, Orăşanu, poetul Văcărescu, 
Serurie. 

4 ) P- 337, nota 2. 

5 ) P- 373 - 

6 ) P. 389 şi urm. 

7 ) P- 347 Şi urm. Ţăranii şi « albăstreaua ». 

8 ) P. 3i5. 

9 ) Pp- 315—316. 

10 ) Ibid. Citează şi broşura « Două scrisori ale lui Cuza (sic) către Patriarhul 
de la Constantinopol şi către Vizirul », Craiova, 1865. 

că niciodată nu se gândise la Domnie, nici nu se angajase în fapte imorale 
ca să o dobândească. 

« Dar, în loc de a găsi în partidul liberal, din care se credea ieşit, 
o instrucţie morală, vr’un ajutor ori vr’un sfat bun, se pomeni, dela pri¬ 
mele sale momente de Domnie, după cum din discursul său se înţelege, 
bombardat de amândouă părţile, nu numai cu persistenţă şi furie, dar 
încă cu răutate şi obrăznicie. Rosetti şi Brătianu, cu nume de liberali, 
naţionali, patrioţi şi singuri reprezentanţi ai Naţiunii, îi cerură, ingenios, 
Ministeriul şi guvernământul ţării exclusiv pentru dânşii şi pentru taraful 
lor, ca unii ce ei singuri aveau meritul de a-1 fi ales, calomniind pe boieri 
şi pe toţi ceilalţi de incapabili, vânduţi străinului şi dispuşi a-1 detrona, 
la prima ocazie pentru stăpânul lor ori în complotul străinilor. 

« Catargiu şi alţi boieri asemenea, în numele societăţii întregi, asi¬ 
gurând şi spunând că Brătianu şi Rosetti nu sânt nici ţara, nici chiar 
partidul adevărat liberal, ci numai nişte ambiţioşi, conrupţi şi conrupă- 
tori, demagogi şi liberali de ocazie, cari, umblând după interesele lor 
meschine ori inspirate de străini, nu vor face decât a-1 compromite de¬ 
grabă, înaintea ţării şi a Europei întregi. 

«Altfel nu s’ar justifica limbagiul său, cu care se adresa către toţi, 
îndată ce se urcă pe tron în Bucureşti, recomandându-le, şi rugându-i, 
să curme luptele de clase şi de orice alte interese personale (sic), după 
ce încercase a li da primele satisfacţii, prin compunerea Ministeriului 
din Bucureşti cu persoanele cele mai influente din ambele partide. 

«Această apostrofă ultragioasă fu primită, şi de unii şi de alţii, cu 
tăcerea culpabilului surprins de lumina zilei, încât noi o credem meritată. 
Nimeni nu găsi nimic a zice, nici în Cameră, nici în presă, cu toată lim- 
buţia lor îndatinată; prin urmare toţi mărturisiră imprudentele fapte 
destăinuite de către Domnul său, în primele momente de îngrijire şi 
francheţă. 

« Dacă s’ar fi întâmplat ca Cuza să aibă un caracter mare şi excepţional, 
ca situaţia delicată ce i se crea prin îndoita lui alegere, ori să fi fost ceva 
mai virtuos, încât să nu aibă defecte aşa de mari, ar fi putut persista 
mai mult timp, şi cu mai multă insistenţă, pe cărarea naţională în care 
întrase la început prin discursurile sale. El ar fi intimidat pe intriganţi 
şi factioşi, şi poate i-ar fi îndreptat; ar fi încurajat pe oamenii oneşti 
şi cu adevărat liberali ca să vină să li opună o resistenţă salvatoare, şi 
multă, foarte multă îndreptare s’ar fi putut face cu puţină osteneală şi 
o leacă de virtute» (pp. 315—316). 

Căderea Domnului Unirii e prezintată cu totul nou în ce 
priveşte pregătirile, aproape de notorietate publică, starea de 
spirit la Bucureşti a doua zi după lovitură, lumea ştiind atâta: 
că «l-au furat pe Cuza », iar soldaţii crezând că « Măria Sa s’a 
făcut împărat», cu acel răsunet în provincie, şi la militari, 

şi cu mişcări ţărăneşti, altfel ignorate, pe care le înăbuşiră apoi 
răsturnătorii mai crud, cum se plângeau sătenii, decât Ruşii pe 
vremuri x ). E de nevoie a i se lăsa cuvântul. Vom da, deci, 
toată această parte osebit, ca o anexă. 

Supt Domnul străin, scriitorul politic se mândreşte că n’a mers 
şapte ani de zile la Palat, dar se bucură de liberarea lui Carol I-iu 
de supt tutela lui Brătianu: în acest timp el publică broşurile 
Cum să se dea România pe mâna Ruşilor (Craiova, 1869) * 2 ) 
Instrucţiunea publică şi politica noastră de zi , sau răspuns la 
discursid d-lui T. L. Maior eseu pentru suprimarea celor patru 
catedre de la Iaşi (Craiova, 1871) şi apoi aceea de care ne ocu¬ 
păm, dedicând-o «vărului şi amicului său I. N., incarnaţiunea 
sentimentului revoluţionar » 3 ). A scos si o foaie « de ocaziune »: 
Electorul Craiovei 4 ). 

Credinţa politică a lui Quinezu reiese din chiar felul cum 
prezintă, cu aşa de folositoare amănunte noi, istoria vremii 
sale. Despărţind pe agitatori şi definind pe « ciocoiul » ad'e- 
vărat, ba împărţind părerea cutării doamne de la Craiova că 
pe lume nu pot fi decât două partide: «partidul oamenilor de 
omenie şi partidul oamenilor de nimic », « cei de ispravă şi 
cei fără ispravă », el e pentru boierii de speţa care cuprinde 
pe Dinicu Golescu, dar şi pe Barbu Catargiu. Orice e străin, 
ca nume măcar, îi e antipatic, — cere «lupta cu străinii şi cu 
străinismul aşezaţi între noi şi cari ni-au încurcat drepturile, 
ni-au confuzionat capetele, ni-au depravat inimile şi ni-au 
slăbit caracterele, ne-au învrăjbit pe unii cu alţii, ca mai bine 
să ne poată exploata », — şi nu preţuieşte « democraţia euro¬ 
peană», care poate da o ţară pe mâna «plebei neesperimentate » 5 ). 
«Egoismul partidelor», scrie el, «omoară patria noastră» 6 ). 
Unul singur trebuie şi ajunge: « partidul liberal, democratic 
şi — republican » 7 ). Programul lui din urmă este acesta. 

«Presa liberă si liberatoare; înfrăţirea între noi si cu celelalte 
popoare; instrucţiunea; regularea şi unificarea limbii noastre, 

r ) Pp. 392—397. 4°4 şi urm. 

2 ) P. 392, nota i. 

3 ) P- 475- 

4 ) P- 440 . 

5 ) Pp- 38, 44- 

6 ) P- 467. 

J ) P- 45- 

prin societăţi numeroase şi întinse, şi a afacerilor noastre mate- 
riale şi morale, prin o conduită inteligentă; alipirea de ideile 
adevărat liberale şi morale, iară nu de oameni ambiţioşi ce le 
vor reprezintă din pasiune şi după timpi; cunoştinţa exactă a 
demnităţii noastre naţionale şi mai ales a istoriei şi a situaţiei 
politice celei avantagioase şi adevărate, pre cât şi a greşelilor 
trecute ce ni-au imprimat această aparenţă de scădere, în care 
me credem ca într’o stare normală şi legală ». 


www.dacoromanica.ro 

«Era pe timpul Carnavalului, adecă pe la începutul lunii Februar, 
şi ne puturăm întâlni, se vede, cu multă lume. 

« Cu toate acestea, suntem datori adevărului a spune în consecinţă 
că nu puturăm nici afla, nici simţi ceva mai pozitiv care să-mi denote 
că, peste câteva zile, vom asista la o asemenea revoluţie; că şedem pe 
craterul unui vulcan ce, cu irupţiile lui, are să spulbere şi pe Cuza şi 
Domnia naţională electivă. 

« Din contra, văzând impasibilitatea Capitalei în asemenea privinţă şi 
cum tinerii şi bătrînii se preocupau mai mult de petrecerile lor de car¬ 
naval decât de interese morale şi politice ale patriei, îmi venise o scârbă 
şi o poftă nespusă de a părăsi, cu o oară mai înainte, Capitala. 

«Mă duc acasă» ziceam eu, căscând într’un bal mascat din Sala Bossel, 
unui amic, ofiţer în armată, căpitanul Costescu, « pentru că văz că vouă 
pe aici mai mult vă arde de petreceri decât de detronarea despotului. 
« Ba mai şezi până Vineri», îmi ripostă el cu insistenţă, « că poate se în¬ 
tâmplă ceva ». 

« Este vorba », îi răspundeam şi eu, « că eu unul nu aş voi să asist 
ori să iau parte la întâmplări, ci la lucruri combinate, concertate şi prea¬ 
labil judecate şi hotărîte. Şi nu văz pe aici, pe la voi, nicio croială de 
asemenea natură ». 

« Dacă amicul mieu ar fi ştiut ce ar fi fost de spus, nu mă îndoiesc 
că mi-ar fi comunicat şi mie toate detaliile. Dar este că nici el nu ştia 
mai multe decât mine, fiindcă acilea se clocea o conspiraţie, nu o re¬ 
voluţie naţională la care urmează să prezide discuţia, discursurile, opi- 
niunile şi chiar personalităţile eminente naţionale. 

«Şi, în adevăr, nimănui nu era cunoscut, nici unde se cloceşte, 
nici de cine se prepară destinele României. 

« Cel puţin pănă astăzi nu am văzut niciun istoric, niciun cronicar 
care să ni spună cine şi cum, ce fel şi unde, prin ce discuţie, prin ce fel 
de argumente şi raţionamente s’a hotărît asupra acestei Domnii a lui 
Cuza, căreia urma să succeadă un principat ereditar, dintr’una din dinas¬ 
tiile străine. 

«Este că şi aici nu se prepara o revoluţie naţională, ci o conspiraţie 
în contra instituţiilor naţionale. Şi, fiindcă eu, după experienţa trecutului 


*) P. 392 şi urm. 

şi consecinţa istoriei noastre politice, m’am temut totdeauna de conspi¬ 
raţiile inimicilor noştri în contra instituţiilor noastre naţionale, aş fi 
dorit, prin urmare, şi acum ca orice revoluţie, orice schimbare de 
lucruri politice s’ar face, să fie ferite, cât se va putea mai bine, de în¬ 
treprinderile politice străine, ce vor căuta să exploateze şi această 
mişcare a noastră. 

« Iată pentru ce nu am consimţit nici acum a mă arunca orbeşte în 
asemenea aventură, fără să calculez mai întăiu şi să cercetez cu atenţie 
mijloacele, şansele, consecinţile precum şi oamenii cu cari vom avea 
să operăm şi a cărora sinceritate să ni fie bine cunoscută, încât, dominând 
situaţia, să putem prepara rezultate calculate şi asigurate. 

« Insă, după avertismentul, cam oblic, ce-mi da ofiţerul mieu, fiindcă 
tot aveam să mai zăbovesc câteva zile în Bucureşti, mă puseiu a observa 
oamenii ce se puteau supoza a fi, la caz, capii unei mişcări populare. 

«Noi, deşi nu putusem cunoaşte liniamentele mişcării, dar vedeam 
foarte bine că sântem în ajunul unor zguduiri politice. Necunoscând nici 
chiar caracterul său, putusem însă deduce din mai multe incidente ce 
observasem că asistam la o operaţie ce va avea de obiect detronarea lui 
Cuza, mai mult prin instigaţii străine decât prin sentimente naţionale. 

«Astfel, după deprinderea noastră de a provoca discuţii ca să putem 
sonda oamenii şi lucrurile noastre politice, întâlnindu-mă, la un prânz 
de intimi, cu ministrul de Finanţe al lui Cuza, declamam în contra 
regimului din care face şi el parte, ameninţându-1 cu o ridicare populară. 

« Dar care nu fuse surpriza mea când interlocutorul mieu, drept tot 
răspuns, îmi ripostă cu aceste proprii cuvinte: 

« Pănă a ni-o face voi nouă, vedeţi să nu v’o facă Cuza vouă ». 

«Această tiradă, din partea unui ministru, om public şi bătrân, ce 
văzuse multe şi ştia şi mai multe, mi-a adus o luminare: înţeleseiu 
îndată că şi ministrul lui Cuza cunoaşte că se petrece ceva în felul acesta, 
în societatea noastră, şi mai ales în Bucureşti. Şi îndată raţionamentul: 
ce să fie, oare, o mişcare populară, adecă o revoluţie, ce este aşa de bine 
cunoscută, chiar de acei ce vor servi de obiect răsturnării ? 

« Dar eu niciodată în politică nu m’am încrezut nici la cele ce am 
văzut cu ochii, nici la cele ce-am auzit cu urechile; am căutat totdeauna 
a ceti sub aparenţe. 

«Aşa, a doua zi’, întâlnind pe d. Ion Ghica în salon la o mătuşă a sa, 
d-na Câmpineanu, şi voind a afla şi de la dânsul ca şi de la un om ce -1 
cunoşteam între oamenii noştri politici cei mai avisaţi şi activi, cam în 
ce raport stă el cu cele ce se petreceau şi, fiind într’un loc de confienţă, 
unde am fi putut vorbi cu toată libertatea, provocăiu într’adins o discuţie 
asupra lucrurilor de zi. Dar aici putuiu înţelege că ideile interlocutorului 
mieu erau cu totul pacifice, moderate şi conservatoare, precum le-a 
avut totdeauna, temându-se mai ales de situaţiunile revoluţionare, cu 
care am fi dispuşi a susţinea drepturile noastre de Stat şi naţiune. Şi 
cauza ori scuza o găsea, se înţelege, în inferioritatea politicii noastre 
naţionale vis-â-vis cu cea străină. 

«Cercul nostru era foarte restrâns: erau numai două persoane altele 
care ascultau: stăpânul casei şi un tânăr nepot al său, Câmpineanu de 
familie. 

« Ideile d-lui Ghica atât se părură preocupate mai mult de interesele 
politicii străine decât de interesele naţionale, încât chiar rudele sale îl 
dezaprobară cu unanimitate, şi încă cu oarecare indignare. 

« Şi noi, nepoate », îi ziseră ele, «nu sântem revoluţionare, dar mai 
mult ne-am putea ralia la politica naţională, căci a dumitale prea este 
timidă şi cu ultra-circonspecţiuni». 

« Le spunem toate acestea ca să se ştie că Miercuri, la 9 Februar, 
adecă cu două zile înainte de revoluţia de la 11 Februar, prin care se 
detrona Cuza şi se punea în locul lui o dinastie străină, ideia ce-şi poate 
face cineva despre d. Ion Ghica, şi care, fie zis în parenteză, spre onoarea 
dumisale, era în conformitate cu trecutul său, ideia, zic, ce-şi putea face 
despre d-sa ar fi fost oricare alta afară de a-1 socoti unul din acei revo¬ 
luţionari înfocaţi ce, inspiraţi de sentimente înalte şi de drepturile unei 
naţiuni, vor juca într’o zi prezentul şi viitorul ca să se facă să triumfe 
drepturile şi voinţa naţională. Din contra, un presentiment sinistru 
mi-aduc aminte că m’a străbătut, văzându-1 cum era de preocupat şi 
întristat că, din cauza febleţei noastre, vom fi nevoiţi a subisa decretele 
politicei străine. Nu cumva, îmi ziceam eu, d. Ion Ghica ar Voi să ni 
arăte că, dacă Cuza va fi răsturnat, va fi tot politica străină care -1 va 
răsturna ? 

« Şi mă pomeniam a reflecta cât de anevoie era să facă cineva ceva din- 
tr’o inspiraţie pur naţională cu bărbaţi de asemenea caractere, molatici 
şi enervaţi, cari, nu numai că nu cunosc interesele şi drepturile naţiunii, 
dar încă nici nu cutează să le înţeleagă. Este însă un indiciu ce va da 
cetitorilor noştri o vie lumină asupra faptului, precum ni-a dat şi nouă 
încă de atunci. 

« Preocupat şi îngrijat, precum mă găsiam, că nu văd nicio combinaţie, 
niciun centru politic altul mai serios şi de oameni mai serioşi decât adu¬ 
nările acelea ce ştiam că se fac la d. C. Rosetti şi cărora un geniu miste¬ 
rios şi rău nu lăsa să dăm o direcţie morală, naţională şi liberală, ci 
avea pretenţia de a le directa cu tridenţa (sic) sa de plumb, intrigat, 
mai ales, că fusesem invitat, de d. C. Rosetti chiar, la o întâlnire în casă 
sa, Miercuri, la ora 11 seara, ca să-mi comunice ceva serios, dar, ca să 
se-evite orice explicaţie, se urmase astfel încât nici Miercuri, nici Joi, 
la ora 2 după amiază, nu ne puturăm întâlni, Joi, la 2 după amiază, 
adecă cincisprezece ore înaintea detronării lui Cuza, merg să văd pe 
Scarlat Creţulescu. 

<< Aici, stând amîndoi singuri, şi comunicându-i preocupările mele 
despre viitorul ţării, în cazul de răsturnare a lui Cuza, d-sa a căutat 
a mă linişti, asigurându-mă că în locul lui Cuza vom avea un principe 
străin, după manifestările Divanului ad-hoc. 

«Şi cine v’a spus d-stră », îi ripostăiu eu cu mânie, sculându-mă de 
pe fotoliul unde şedeam, « că naţiunea voieşte un principe străin... 

Numai de astea ştie aristocraţia şi inteligenţa noastră liberală de azi: 
să ne întoarcă iarăşi la regimul Fanarioţilor ? ». 

«Iar d. Creţulescu, cu care aveam avantajul de a sta în bune relaţii, 
ca să calmeze furia ce vedea că mă cuprinde, îmi răspunde cublândeţă: 
« Eu, amice, vă comunic confidenţial lucruri ce am putut şi eu afla de la 
Consulatul frances...». 

«Joi seara, la io către ii Februar, tot oraşul Bucureşti era în cea 
mai mare linişte şi incurie, ca totdeauna. Eu mă găsiam, din întâmplare, 
pe la 12 noaptea’ în jurul unei mese la Hugues, cu doi amici, pe cari 
mi-i aduc aminte şi astăzi, avocatul Călinescu şi muzicul Berdescu. 
Nu era vorba decât de balul ce se dăduse la Curte, în Dumineca trecută, 
şi la care toată lumea se întrecuse a merge. 

« Numai eu găsiam a face o diversiune la această conversaţie oţioasă. 
Povestiam, râzând, amicilor miei ce ciudată impresie îmi face atmosfera 
deilor din Bucureşti, ce analogie îi găsiam şi cum, instinctiv, veniam 
a o compara cu cea de la anul 1848 după venirea lui Duhamel, când, 
^a o răsculare de popor ce aflasem că se va face, în noaptea de la 8 Iunie, 
s upt Radu-Vodă, merseserăm şi noi amândoi, adecă Berdescu şi eu, să 
v edem ce are să fie acolo, şi unde nu găsirăm suflet de om, căci lumea 
n u venise, de frica poliţiei, iară poliţia, ca să nu se intimideze poporul. 

« Departe de noi, vre-o câţiva paşi, în celalt capăt al salonului, lângă 
o altă masă, stau doi alţi indivizi: prefectul Poliţiei şi comandantul gar¬ 
nizoanei, colonelul Lupaşcu, ambele autorităţi ale lui Cuza, pentru 
ordinea civilă şi militară în Bucureşti.' 

« De şi noi vorbiam destul de tare şi cu repartiţiuni destul de picante, 
mai ales pentru actualitate, dar oamenii noştri mai mult erau preocupaţi 
fiecare de ţigara ce fuma decât de vorbele noastre, ca în timpul cel mai 
liniştit din lume; încât, orice ar putea zice cineva astăzi,'noi am putea 
asigura şi, în bună cunoştinţă de causă, certifica că şi dânşii, ca şi noi, 
nu ştiau’ niciunul mai multe despre cele ce aveau să se petreacă, peste 
cinci oare, trei paşi departe de noi, la Palat, şi ceia ce s’a numit revoluţia 
de la 11 Februar. 

« A doua zi, la cinci oare de dimineaţă, un servitor de la hotelul Con¬ 
cordia, unde mă aflam locuind, bătea la uşa mea precipitat. La între¬ 
barea: ce voieşte ?» îmi anunţă că Cuza s’a furat din Palat. 

— «Ce spui, frate ? », îi strigăiu, deschizând uşa: « Cine l-a furat? ». 
- —«Ştiu şi eu, domnule?», îmi răspundea omul acela, surâzând: «un 
sergent de noapte ni spune şi nouă; dar lumea fierbe deja şi se duce 
către Palat». 

«Atunci, văzând că acilea nu era glumă, mă îmbrăcăiu în grabă şi 
plecăiu şi eu către Palat, să văd ce este. 

« Când trecuiu pre dinaintea Teatrului, văzuiu, în piaţă, rânduit în 
bătaie, un batalion de infanterie, sprijinit la flancuri cu două piese de 
artilerie. 

« Ori pe cine întrebăiu între trecători, dintre privitori ori gură-casca, 
nimeni nu ştia să-mi spună nimic: toţi înălţară din umeri şi-mi ziseră: 

— «Auzirăm şi noi că furară pe Cuza din Palat». 

« De la soldaţi, mai vârtos de la cei destinaţi a ocupa piaţa, aflăiu cu 
totul altele. 

— « Ştim şi noi, domnule », îmi ziceau ei cu îndoiala ţăranului nostru: 
«înţeleserăm şi noi că Măria Sa s’a proclamat de împărat». 

« Şi cu adevărat, ziceam în sinea mea, această mişcare sămăna impe¬ 
rială. Dispoziţia trupelor în centrul oraşului şi pe străzi, taciturnitatea 
momă şi posomorită a oraşului şi a armatei, nesiguranţa şi grija ce se 
cetia pe toate feţele, teroarea şi frica ce resimţiiu şi simţiam că străbătea 
în toată această lume ce se mişca ca automate, îmi aducea aminte înaintea 
ochilor, fără să vreau, acele mişcări franceze de la 18 Brumariu şi 2 De¬ 
cembre, ce s’au numit de către istorie loviturile de Stat ale Imperiului. 
Dar ce căutau aici la noi aceste parodii ?, mă tot întrebam singur, mergând 
către palat. 

« Ajungând, găsesc strada plină de lume: mai toţi oameni din clasele 
de jos. Unii veniau, alţii se duceau, preumblându-se, în tăcere şi cu ca¬ 
petele în pământ, prin curte şi prin toate camerele palatului, caprintr’o 
casă pustie. 

« Dar şi aci nu putuiu afla mai mult decât că furaseră pe Cuza. Cine 
însă îl furase ? Nimenea nu ştia să-mi spună. 

«Atâta numai, îmi mai adăugară aci, sântem datori a mărturisi spre 
ştiinţa istoriei, oameni din popor, cu un aier consternat şi trist, prin 
monozicerea: « Militarii ». Dar, la întrebarea de explicaţie: « cum, ce 
fel ? », îţi răspundeau prin pantomime, cu mânile în buzunare şi înăl- 
ţând din umeri, fără măcar a voi să se uite la tine, ca şi când ţi-ar fi zis: 
— « Ce mai întrebi? Tu trebuie să ştii mai bine decât noi ». 

« La poarta palatului, într’o curte cu grilaj de fier, dar cu porţile 
închise, mai mulţi oameni de condiţie priviau în tăcere şi reculegere 
afluenţa poporului. 

« Cunoscând în această societate mai pe toţi şi întrebându-i, nimeni 
nu ştia sau nu voi să-mi spună mai mult decât lumea, de şi aveam între 
dânşii mai mulţi intimi, între cari şi pe stăpânul casei. Ba încă, uitându-se 
acolo când li face cineva asemenea întrebări delicate şi făcându-se că 
nu te aude, am avea tot dreptul a crede o impoliteţă, dacă nu am cu¬ 
noaşte sistemul rezervei cu orice preţ în care se ţin la noi mai toţi oamenii 
de calitate. 

« Dar unde este Cuza ? », întrebam eu, în dreapta şi în stânga. Şi iarăşi 
nimeni nu ştia să-mi spună. 

« Intorcându-mă pe gânduri către casă, întâlnesc în strada otelului 
mieu pe Jacques Coen. El îmi zice tot odată: «ce ideie şi pe dumnea- 
vostră, cu principele străin ! ». 

— « Ce principe străin spui tu ?, îi rispostăiu. 

— « Ce, nu ştii nimica ?... Guvernul provizoriu a convocat Camerele 
la Mitropolie ca să proclame un principe străin în locul lui Cuza ». 

« Atunci presupunerile mele luară o consistenţă. Suspiciunile, supo- 
ziţiunile, inducţiunile şi deducţiunile ce-mi inspiraseră cele ce văzusem 

şi auzisem în Capitală mă duseră la certitudinea că politica străină, 
locomobiliza (sic) politica naţională: dd. Ioanidi, Rosetti Radu, Vilarâ, 
Bibescu şi Ştirbeiu se chiamă, astăzi, Brătianu, Costache Rosetti, Ca- 
targiu, Mitică Ghica, Ion Ghica, cu toate protestele şi declaraţiile lor 
patriotice. 

« Eu, ca mai toată lumea, nu ştiam nimic. Atunci aflăiu de la amicul 
acesta că în locul lui Cuza era un Guvern provizoriu de trei şi un Mini- 
steriu complet, că Cuza este sechestrat şi închis la unul din patrioţii 
zilei şi că cu toţii sânt hotărîţi a proclama, prin chiar Camerele lui Cuza, 
uzând de presiuni oportune, la caz de necesitate, pe corniţele de Flandra 
şi dinastia lui, în locul Domnilor noştri electivi şi naţionali. 

«Erau aproape opt oare dimineaţa, şi principele străin, în persoana 
comitelui de Flandra, s’a şi proclamat, peste patru oare, la oara 12 din zi 
a’ 11 lunii lui Februar din anul 1866. 

« Omul cel mai deştept, cel mai întreprinzător şi determinat nu ar fi 
avut nici timpul a se gândi, cât mai ales a întreprinde ceva în contra 
planului unui oracol ascuns şi puternic. 

« Partidul liberal românesc, prin urmare, adecă toţi oamenii oneşti şi 
cu patriotism, dacă este adevărat că mai este un asemenea partid şi 
între noi, zăpăcit ca toată lumea, neştiind de trebuie să se bucure de 
căderea lui Cuza ori să se întristeze de desfiinţarea Domniilor noastre 
elective şi naţionale, fuse şi el surprins, ca toată naţiunea, precum, în 
generaţiile viitoare, orişicine va putea cu greu înţelege. Mai ales că, 
socotindu-se reprezintat, în această întreprindere prin dd. Rosetti şi 
Brătianu, cei ce se dau de liberali şi naţionali prin excelenţă nu se putură 
determina, încă de atunci, la o scisiune sau desbinare patriotică. 

« In zădar încercam a spune unora din deputaţii Camerei, mai ales 
celor de la Mehedinţi, ce cunoşteam mai independenţi şi cu cari mă 
puteam întâlni, că, după ale noastre datini şi constituţii, Camera urmează 
a se declara reprezentanta suveranităţii noastre naţionale, ca orice juntă 
revoluţionară în momente de revoluţie şi turburare a ordinii legale, 
ori ca Corpul cel mai înalt al Statului în timp de ordine şi lipsă de Domn. 
Ea, şi numai ea, adecă Camera legislativă, ce este şi electivă de Domn, 
trebuia a institui şi Guvernamentul provisoriu şi Ministeriul, pănă ce 
se vor consulta cu maturitate şi pe îndelete despre soarta ţării: dacă, 
adecă, vom alege un alt Domn în locul lui Cuza, ce se zicea că abdicase, 
ori că ne vom arunca într’un alt fel de combinaţie, mai norocoasă. Căci 
a se lăsa a se conduce de un Guvern a cărui origine era tuturor necunoscută 
şi ale căruia tendinţe ori scopuri, cu totul ignorate, nu numai nu erau 
de demnitatea unei naţiuni, ci încă era a se expune şi pentru prezent 
arbitrariului şi aventurilor. . . 

« Dar cine oare, în asemenea momente de zăpăceală, te poate asculta 
ori, mai bine, înţelege ? Care din deputaţii acestei Camere avea curajul 
şi ştiinţa a face asemenea propoziţii naţionale ? Cine, mai ales, ar fi 
cutezat a opune asemenea argumente, fără a fi bănuit de devotament 
despotului ? 

«Iată încă unul din cele mai periculoase dezavantagii ale unei repre¬ 
zentaţii fără opoziţie respectabilă într’însa. 

— « Aideţi!», ziceam eu unui ofiţer în armată, căpitanul de intendenţă 
Băgescu, ce întâmplarea mi -1 da companie de drum, « aideţi să plecam 
la Craiova, că nici aici nu e pentru noi». Şi, strângându-mi’ îndată gea¬ 
mantanul, luăiu poşta ca să mă depărtez cât mai în grabă de această 
Sodomă şi Gomoră, unde fiorul deşertului începu să-mi zbârnâie în cap. 

— « Dar ce atâta zor ? », mă apostrofă camaradul mieu de drum. Să mai 
zăbovim două oare ca să vedem rezultatul Camerei». « Ei bine, tocmai 
asta nu aş voi să văd: dacă poftiţi; rămâneţi d-voastră », îi răspunseiu eu 
cam cu impoliteţă, strângând curelele geamantanului cu o mână tremu¬ 
rând de iuţeală şi punându-mă pe drum. 

« Lucru ciudat! Nu voiu şti la ce se atribuiesc, dar, şi de aş şti, nu 
aş spune: nu ştiu la ce să atribuiesc, zic, cum, în câteva momente, mă 
pomeniiu cu totul străin în patria mea: îmi pierdusem toţi amicii şi 
cunoştinţile ce credeam a avea în Bucureşti, aşa încât, simţi’ndu-mă ca 
într’un loc pustiu şi prejudiciabil, să caut, instinctiv, a mă depărta de 
acolo, dar ştiu şi mărturisesc că impresia ce avuseiu fu atâta de penibilă, 
profundă şi mare, încât, cât voiu trăi, nu voiu putea uita. 

« Pe când mă întorceam de la Palat, unde în zori de zi mă precipitasem 
să văd ce este, intrând ca să iau ceva în restaurantul lui Hugues, ce este 
în faţa teatrului, acompaniat din întâmplare de un ofiţer spperior, 
comandantul batalionului ce cantona în Piaţa Teatrului şi care confiden¬ 
ţial îmi declarase că nici el nu ştia mai mult decât mine, fiindcă bata¬ 
lionul său se ridicase de către conducătorii acestei oculte revoluţii fără 
consimţimântul şi ştirea lui, pe când, zic, întrăiu aci, găsiiu înlăuntru o 
mulţime de ofiţeri de toată arma, între cari şi colonelul Leca, comandantul 
din ajun al batalionului de vânători. 

«Nu ştiu, neapărat, ce impresie făcuse prezenţa mea, la asemenea 
moment, în această adunare de intimi, dar mie îmi făcu una cu totul 
neaşteptată. Unde credeam că voiu întâlni mulţime de amici politici, cu 
cari, dându-ni acolada fraternă, să ne sfătuim ’ asupra crizei ce se des¬ 
chidea, găsiiu numai inamici, cari se uitau la tine ponciş şi cu teama 
în inimă. 

« Măcar că cunoscut fiind foarte bine mai cu toţi şi mai ales cu capii 
şi guvernul revoluţiei ce se făcea, dar nimeni nu ridică ochii să mă vadă. 
Toţi, ca [şi] când ar fi fost la o vorbă, puseră ochii în taler ori în pământ, 
făcându-se că nu mă văd, şi Leca, cu care sântem şi rude, mai mult 
decît oricine. 

«Un fior de indignare şi spaimă străbătu ca trăsnetul sufletul mieu. 
Ce dracul, îmi ziceam eu, ori că aceşti oameni se recunosc culpabili de 
a fi făcut ceva ce nu li mai permitea a căuta omului în faţă, ori că eu 
am căzut cu totul în consideraţia societăţii. Dar ce oare făcusem eu ca 
să merit întru atâta despreţul oamenilor ? Şi alergam în singurătate să 
studiez cu Montesquieu asupra înălţării şi căderii imperiilor. Până 
una alta, deschideam spre distracţie o istorie'a Romanilor, si se întâmplă 

tocmai unde Cesar, întorcându-se din Hispania, după ce periseră şi 
Pompeiu la Pharsale şi Caton la Utica, Senatul îl proclama dictator 
pe viaţă, imperator şi semizeu. Ce ar fi fost oare dacă, la acest moment, 
ar fi intrat şi Caton pe uşă, mă întrebam eu singur: negreşit că toţi 
patres conscripţia cu toată fruntea lor cea lată, ar fi pus nasul în pământ, 
şi cu aceasta mă conzolam de deconfitura mea. 

« Pe când oara bătea douăsprezece şi se auziau cele d’intăiu detunături 
ale tunului spre proclamarea principelui străin în Dealul Mitropoliei, 
noi eram deja la jumătatea postii din drumul Craiovei. Acolo întâlnin- 
du-ne cu Piru Vlahuţi, ginerele Slătineanului, şi cu Suţu, ginerele 
Mihăescului, cari ne vedeau fugind cu atâta grabă din Bucureşti, unde 
aveau familii şi copii, ne întrebară cu nerăbdare: «ce nenorocire mai e 
pe Bucureşti ? ». 

« Ba pe toată ţara », li răspunserăm noi cu vivacitate, «fiindcă Bucu¬ 
reştii, oraşul tuturor bucuriilor, îşi permite astăzi luxul unui principe 
străin în locul Domnilor noştri naţionali şi electivi, ce au fost palladium 
al acestei ţări ». 

— « Dar unde este Cuza, dacă nu e indiscreţie ? », mă întrebară ei 
cu sfială. 

— « Ştim şi noi ? », li răspundeam; « asta nici noi nu puturăm afla : 
Se zice că l-ar fi furat patrioţii şi l-ar fi băgat în buzunar ». 

« In tot drumul până la Craiova eu mă sileam să demonstrez compa¬ 
nionului mieu de călătorie că sentimentul şi voinţa naţiunii nu poate fi 
astfel şi că opiniunea de principe străin ce este exprimată şi de Diva- 
nurile ad-hoc, într’un mod iarăşi asemenea neregulat, provine din 
inspiraţie şi fabrică străină, repetându-se papagaliceşte de către cei naivi, 
după tonul ce se da de către agenţii ei în ţările noastre. 

« Din întâmplare, cum trecurăm Oltul, ne întâlnirăm cu un ofiţer de 
armată mergând către Bucureşti. După complimentele obişnuite: « aţi 
auzit şi d-voastră », îl întrebarăm noi, « de căderea lui Cuza şi procla¬ 
marea unui principe străin ? ». 

— «Am auzit», ni răspunde ofiţerul cu jumătate gură. « Acesta e 
făcut ofiţer de Cuza din soldat de rând », îmi spune căpitanul Băgescu 
într’o parte. 

— « Dar, cum mi se pare mie », repet eu junelui ofiţer, ce zicea că vine 
de la Caracăl, « d-voastră nu vă prea pare bine de căderea despotului». 

— «Nu e vorba de asta, domnule», îmi ripostă ofiţerul mieu cu 
indignare şi supărare: « dar ce, nu se mai găsi niciun om în ţara noastră, 
încât să fim nevoiţi a alerga la un străin? ». 

« Iată », ziseiu eu, întorcându-mă către camaradul mieu de drum, « iată 
Naţiunea». 

« Şi căpitanul Băgescu, zguduit şi învins de argumentele mele pre¬ 
cedente, electrizat de tonul şi demnitatea junelui ofiţer, se văzu silit 
a mărturisi, zicând: «Adevăr grăieşti dumneata». 

« Dar să nu socotească cineva că, dacă naţiunea românească fusese 
atâta de impasibilă şi nepricepută în clasele sale superioare, unde străinii, 

strecurându-se cu grămada, contau atâţia reprezintanţi şi partizani, fuse 
tot astfel şi în clasele de jos, adecă în cele de la ţară şi plugare, care sânt 
fondul cel adevărat al românismului. 

« Toată populaţiunea rurală ce avea arme, adecă satele grănicerilor 
de la Dunăre, toţi aceia ce se ridicaseră şi în contra Muscalilor în două 
rânduri, se ridicară ca un singur om şi astăzi cu armele în mână, în¬ 
trebând: «Unde este Cuza ? Unde este Domnul României ales de 
Naţiune ?». 

« Unde erau oare la asemenea critice solemne şi delicate momente 
liberalii şi naţionalii români, cei ce de zece ani întregi făceau prin jurnale 
în Cameră, în oficiile Statului cele grase, atâta zgomot şi larmă cu libe¬ 
ralismul şi patriotismul dumnealor? 

« Ei năvăliseră ca corbii pe finanţa şi puterea Statului. 

« Ei uzurpară puterea Statului şi o însuşiră fără cea mai mică umbră 
de elecţiune, fără consimţimântul naţiunii, prin surprinderi şi violenţe, 
adecă mişeleşte ca şi Cuza, ca să o întrebuinţeze, adecă să uzeze şi să 
abuzeze de dânsa şi mai mişeleşte şi mai rău decât Cuza, dacă ar fi fost 
cu putinţă. 

«ŞUce spunem noi, nu sânt nici basme, nici minciuni. Nu violară ei 
religia unei Camere păcătoase pentru complezenţele ei către Cuza, 
unei Camere ce nu era de loc reprezintarea sinceră şi fidelă a naţiunii, 
numai şi numai ca să-i dea aparenţele unor drepturi ce li lipsiau, ca să 
ascundă o imorală şi infamă uzurpare? 

« Grozavă contradicţie! Aci este cea mai palpitantă dovadă despre 
originea acestui criteriu foarte puţin naţional care vine a se amesteca 
într’o tempestă naţională. 

« Dacă ei voiseră numai detronarea despotului, pentru ce nu se re¬ 
traseră după abdicarea lui? Pentru ce nu se retraseră chiar luându -1 
cu dânşii, dacă astfel li venia mai bine la socoteală ? Pentru ce nu abdicară 
şi ei puterea Statului în mâna Naţiunii, în numele căreia se făcea 
revoluţia ? 

« Dar nu ! Liberalii şi naţionalii, aceştia detronau pe despotul Cuza 
ca să pună în locul lui despotismul unei monarhii ereditare. Neapărat, 
trebuie să stea aci ca să complecteze opera lor de distrugere naţională. 

« O ! ce încurcătură în capul şi mintea lor, am zice, dacă nu ne-ar 
sili adevărul să li zicem cu scârbă: ce imoralitate în inimile voastre ! 

« Negreşit, dacă Poporul cu liberalii şi oamenii săi independenţi s’ar 
fi ridicat în picioare ca să-şi dea un regim politic şi un guvern după 
plac şi voinţă în locul celui căzut, negreşit că, atunci, toate planurile 
ce se combinau la umbră s’ar fi deranjat cu totul. 

«Ar fi rămas oare tot în mânile lor autoritatea şi puterea- Statului 
nostru ? Nu ar fi trecut oare în alte mâni, inspirate mai mult de aspira¬ 
ţiile naţionale decât de ordine şi aspiraţii napoleoniene şi imperialiste, 
adecă monarhice ? 

« Naţiunea, în plenitudinea independenţei şi libertăţii sale, poate că 
ar fi voit un principe străin, dar poate iarăşi că nu-1 voia, nu-1 adopta, 

ci îşi alegea iarăşi un Domn din Naţiune, precum alesese şi pe prede¬ 
cesorul său... Şi iată tot planul germanizării, rusificării şi înstrăinării 
României căzute în apă ! 

« Dar nu este numai atâta: liberalii noştri, atâta de pricepuţi şi isteţi 
când este vorba a uzurpa puterea, sânt cu totul nepricepuţi şi necapabili 
a aprecia lucrurile morale, naţionale şi liberale. 

« Ştiţi d-voastră cum apreciară ei ridicarea poporului pentru dreptu¬ 
rile şi tradiţiunile lui politice, atât în Oltenia, la Dunăre, cât şi la Brăila, 
în judeţ, şi la Iaşi, în oraş ? 

« Nu numai nu alergară în fruntea lui, ca să-l directeze ori să-l poto¬ 
lească, ci îl tratară, încă, ca rebel în contra autorităţii lor contestabile, 
în contra unei autorităţi ieşite din întunerecul lui 11 Februar, în 
contra unei autorităţi revoluţionare, ce nu era autoritate românească. 

« Mi s’a spus de marturi oculari, ofiţeri din armată, cari, din nenoro¬ 
cirea lor, s’au găsit în operaţie, că trupele guvernământului de la ii 
Februar se purtară prin sate cu mai multă infamie decât Turcii şi Tatarii. 
Ordine de sus erau date a nu cruţa nimic ca să intimideze şi să poto¬ 
lească ceia ce ei numiau: revolta, şi, din nenorocire, agenţi executori, 
cunoscuţi prin devotamentul lor la orice fel de guvern, le executau cu 
un exces de zel mai mult decât barbare. Suvenirea lor va rămânea mult 
timp neştearsă în memoria oamenilor din partea locului. Un sătean 
de la Dăbuleni, unde atrocităţile fură şi mai numeroase, către care mă 
încercam a justifica aceste asprimi prin raţiunea de Stat: «Apoi bine, 
domnule », îmi zise el, « şi Muscalii erau împărăţie, dar de ce nu făcură 
d’al d’astea, la 53, când băieţii noştri făcură şi mai rău decât acum ? ». 

